Die geskiedenis van die Aarde het betrekking op die ontwikkeling van die planeet Aarde, van sy vorming tot die hede. Feitlik alle vertakkings van die natuurwetenskap het bygedra tot ’n begrip van die hoofgebeure in die Aarde se verlede. Die planeet is omtrent ’n derde so oud soos die heelal. ’n Enorme aantal biologiese en geologiese veranderings het in dié tyd plaasgevind. Die Aarde het sowat 4,54 miljard (4,54×109) jaar gelede gevorm deur akkresie van die newel waaruit die Son ontstaan het. Vulkaangasse het moontlik die aanvanklike atmosfeer gevorm, maar dit het feitlik geen suurstof bevat nie en sou giftig gewees het vir mense en die meeste vorme van moderne lewe. Die grootste deel van die Aarde was gesmelt vanweë uiterse vulkaanaktiwiteite en gereelde botsings met ander hemelliggame. Een baie groot botsing het vermoedelik die kanteling van die Aarde se as en die vorming van die maan veroorsaak. Mettertyd het die Aarde afgekoel en ’n soliede kors gevorm, wat meegebring het dat water op die oppervlak kon bestaan. Die eerste lewensvorme het tussen sowat 3,8 en 3,5 miljard jaar gelede ontstaan.


Die sogenaamde Waterkloof-vier bestaan uit vier blanke mans wat vir die moord op 'n ongeïdentifiseerde hawelose man in Pretoria skuldig bevind en gevonnis is. Hulle is ook skuldig bevind op 'n aanklag van aanranding met die opset om ernstig te beseer. Die vier lede is: Christoff Becker, Frikkie du Preez, Gert van Schalkwyk en Reinach Tiedt. Drie van hulle was destyds leerders aan die Hoërskool Waterkloof, terwyl Becker aan die nabygeleë Hoërskool Garsfontein verbonde was. In 2004 het die vier (destydse) skoolseuns skuld ontken op 'n aanklag van moord op 'n onbekende man wat met ernstige beserings in 'n park in Moreletapark gevind is. Hulle ontken ook skuld op 'n aanklag van aanranding met die opset om ernstig te beseer nadat 'n ander hawelose man daardie selfde aand op 2 Desember 2001 aangerand is. Twee van die seuns was vyftien en die ander twee sestien toe die voorval plaasgevind het. In 2005 word hulle op albei aanklagte skuldig bevind. In 2007 is hulle elk tot 12 jaar tronkstraf gevonnis. Hulle het teen hul skuldigbevinding geappelleer, maar dit is in 2008 deur die Appèlhof van die hand gewys.


Maalvleis word gewoonlik gemaak van beesvleis of varkvleis, maar ook van skaapvleis en wild. 'n Mengsel van vleis is ook moontlik en word gereeld só in boerewors gebruik. Maalvleis word gemaak deur vleisblokkies of vleisrepe in 'n vleismeul deur 'n matrysplaat met verskeie gaatjies te druk. Daar is darem 'n skerp viervlerkige lem wat die vleis opkerf, terwyl die meul gedraai word, voor dit by die matrys uitkom. Gemaalde vleis se oorsprong is as 'n resproduk, bestaande uit klein stukkies vleis wat oorgebly het met die slagproses saam met vet- en bindweefselreste. Die snyafval is dan in kleiner stukkies gekap en opgemaal. Deesdae word maalvleis, weens die verhoogde aanvraag, deels gemaak van 'n beter gehalte vleis. Die standaarde vir die vetinhoud van maalvleis is bv. in Nederland vasgelê in die "Warenwetbesluit Vleis, gekap en vleisprodukte". Beesmaalvleis mag tot 25 gram vet per 100 gram vleis bevat, maer beesmaalvleis tot 15 gram. Vir steak-tartar geld 'n maksimum van 10 gram per 100 gram. Maalvleis is in Nederland ook te koop onder die naam half-om-half, dit wil sê dit bestaan deels uit bees- en deels uit varkmaalvleis.


Die 5de Golden Globe-toekenningsaand, wat uitnemendheid in die rolprente van 1947 vereer het, is op 10 Maart 1948 in die Hollywood Roosevelt Hotel in Los Angeles, Kalifornië, gehou.


Die NG gemeente Bospoort is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is in 1947 afgestig van die moedergemeente Hartebeestfontein. Die kerkgebou is geleë op die plaas Bospoort. In 2016 was die leraar dr. J.M. (Johannes) Wessels. Daar was in daardie jaar 37 doop- en 129 belydende lidmate. Einde 2014 was dit onderskeidelik 18 en 88. Jan Jakob Kritzinger, 1960 - 1965 Philippus Arnoldus Griesel, 1965 - 1972 Hendrik Bernardus Venter, 1993 - Oktober 2000 (aanvaar sy emeritaat) Nicolaas Francois Jonker, 2 Februarie 2020 – hede Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Coligny is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die kerkgebou is geleë by Kerkstraat 4, Coligny. In 2015 was die leraar ds. R.M. Gilfillan. In 2013 was hier 65 doop- en 301 belydende lidmate, maar in 2015 was dit 68 en 285. In die Jaarboek van 2021 was die syfers 47 en 254. Die gemeente Coligny is saamgestel uit die uithoeke van die drie gemeentes Lichtenburg, Ventersdorp en Hartebeestfontein. Die gemeente Welgemoed (die aanvanklike naam) is op Woensdag, 13 Mei 1914, in die mieliepakhuis van die NW Koöp. Landboumaatskappy Bpk. gestig. Die naam is in 1923 met die stigting van die dorp verander na Coligny, na die Hugenotheld adm. Gaspard de Coligny. Die spelling en uitspraak van die nuwe naam het in die begin moeilikheid veroorsaak, getuie hiervan die verkeerde spelling op die hoeksteen van die ou kerk. Ds. R. Theron, hulpprediker van die NG gemeente Albanie met standplaas Grahamstad, is op 27 Oktober 1916 as eerste leraar bevestig. Tot die voltooiing van die pastorie het hy op die aangrensende plaas Leliesdal 'n onderdak gevind.


Die NG gemeente Delareyville is 'n gemeente van die Nederduitse Gereformeerde Kerk in die Sinode van Wes-Transvaal. Die kerkgebou is geleë in Generaal De la Reystraat, Delareyville. In 2015 was die leraar ds. S.J.P. Slabbert. In 2013 was hier 112 doop- en 421 belydende lidmate. In 2015 het dit afgeneem tot onderskeidelik 97 en 355. In die NG Kerk Jaarboek van 2021 was die syfers 102 en 343. Die Herv. of Geref. gemeente Delarey is op 20 September 1912 in 'n privaat woning op Barberspan, wat aan “de broeder H. Lemmer" behoort het, gestig. Die dorpie wat as sentrale kerkplek moes dien, het die naam Salt Waters gedra. Op 6 Junie 1914 besluit die kerkraad: “Dat een verzoek . . . gezonden worden aan het Gouverment vragende om de naam ‘Salt Waters' veranderd te krijgen na ‘De la Rey’." Hierdie verandering van naam is deur die regering toegestaan. Die eerste vergaderplek van die gemeente was 'n sinkgeboutjie met 'n seildak. Dit is later verander in die kerksaal wat 25 jaar lank as kerkgebou diens gedoen het.


Die NG gemeente Drie Riviere-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1961. Die kerkgebou is geleë by Hazelstraat 15, Drie Riviere, Vereeniging. In 2013 was die leraars di. C.J.J. Olivier en E.F. Engelbrecht. Daar was in daardie jaar 460 doop- en 1 790 belydende lidmate. In die NG Jaarboek van 2021 was die syfers 493 en 1 866. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Helikonpark is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1986. Die kerkgebou is geleë in Condorrylaan, Helikonpark, Randfontein. In 2013 was die leraars di. N.W.J. van Rensburg en I. van Rensburg. Daar was in daardie jaar 547 doop- en 1 304 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Klerksdorp-Flimieda is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1971. Die kerkgebou is geleë op die hoek van Vuurpyllaan en Tulpstraat, Klerksdorp. In 2013 was die leraar is ds. D. Swart. Daar was in daardie jaar 196 doop- en 506 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Deur na Nebula Nege is ’n wetenskapsfiksie verhaal. Die boek is geskryf deur François P. Verster en in 2014 deur Thompson Boekdrukkery gepubliseer. In “Deur na Nebula Nege” word ‘n verhaal vertel van verraad in talle gedaantes, van magslus, moordlus, van eksotiese planete en bisarre wesens, maar ook van liefde en heldhaftigheid wat afspeel in die nabye toekoms. Die vreemde plekke en karakters ten spyt, is daar heelwat tonele wat skrikwekkend bekend klink. Die post-apokaliptiese aarde is bykans vernietig weens die mens se hebsug en geneigdheid tot geweld, maar daar is ‘n uitweg. Die genialiteit van die enigmatiese Professor Kitakilus skyn die oplossing te bied, maar wie is die man werklik en wat wag op die mensdom in die parallelle heelal bekend as Nebula Nege waar veral op drie planete ’n hele menagerie kreature op mekaar jag maak? Die titel verwys na die parallelle heelal waarheen aardbewoners reis met ‘n toestel bekend as ‘n Transitor. Sekere tonele speel af op die grootliks verwoeste aarde en ander op die planete Terraduo, Genumo en Aerani, wat heelwat verskil in omtrek, topgrafie, plantegroei en bewoners.


Die NG gemeente Ontdekkerskruin was 'n gemeente van die Nederduitse Gereformeerde Kerk in die Sinode van Wes-Transvaal (nou Goudland) wat ontstaan het uit die samesmelting van die gemeente Ontdekkers en Ontdekkers-Noord. Die gemeente is gestig in 2004. Die kerkgebou was geleë by Philipslaan 19 (of 17), Discovery, Roodepoort. In 2013 was die pastorale hulp ds. H.J. Lombard. Daar was in daardie jaar 29 doop- en 379 belydende lidmate. 'n Jaar later was dit 18 en 326. Op 1 Oktober 2015 is Ontdekkerskruin ingelyf by die NG gemeente Veranderde Lewens. Indertyd het die Roodepoort Record as volg oor die eenwording berig: "Onlangs is ‘n eenwordingsooreenkoms tussen NG Veranderde Lewens en NG Ontdekkerskruin gemeentes bereik. Hierdie gesamentlike gemeente sal vanaf 1 September as NG Veranderde Lewens bekend staan. Die huidige Veranderde Lewens wat tans in Albertina Sisulu Straat 61A geleë is, het hulle kerkkompleks aan ‘n ander Christelike instansie verkoop en sal vanaf Sondag 18 Oktober eredienste vanuit die nuwe kerkkompleks te 17 Philipslaan, met hulle huidige leraars hervat. Hulle bediening te Hamberg sal egter nog onverpoos voortgaan tot in Oktober wanneer die verbeterings aan die nuwe kerk voltooi is.


Cornal Hendricks (gebore in die Paarl, Suid-Afrika op 18 April 1988) is ’n rugbyspeler wat vir die Vrystaat Cheetahs op vleuel in die Curriebeker en die Cheetahs in Superrugby speel. Hendricks het die Boland in alle ouderdomsgroepe tot op senior vlak verteenwoordig. In 2011 word hy gekies om vir die Suid-Afrikaanse nasionale Sewesrugbyspan te speel waar hy tot 2013 sy land in 17 toernooie en ’n wêreldbeker verteenwoordig. Hy het in 2011 en 2012 aan die Suid-Afrikaanse toernooi deelgeneem, in 2012 en 2013 het hy aan die toernooie in Nieu-Seeland (Auckland), die VSA (Las Vegas), Hongkong, Japan (Tokio), Skotland (Glasgow), Engeland (Londen), Australië (Goudkus) en die VAE (Dubai) deelgeneem. Hy is ook in 2012 gekies vir die Suid-Afrikaanse Suidelike Barbarians wat teen Engeland gespeel het. In 2013 was Hendricks deel van die Sewespan wat ’n goue medalje by die Wêreldspele in Cali, Colombia gewen het en is hy ingesluit in die span wat in 2013 aan die Seweswêreldbeker deelgeneem het.


Die Laeveldvaalbos (Brachylaena huillensis) is 'n klein boom wat in KwaZulu-Natal, in die Lebomboberge weswaarts tot by Mahikeng, langs die grens van Botswana en tot in die suide en ooste van Zimbabwe voorkom. Die boom groei in droë dele op klipperige plekke en in sandgrond. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


OV3H is ‘n lees- en begripsmetode vernoem na die vyf stappe: Oorsig, Vrae, Herlees, Herroep en Hersien. Die metode is die eerste keer in 1946 deur Francis Pleasant Robinson in sy boek Effective Study bekendgestel na aanleiding van beginsels wat in die 1930's gedokumenteer is. Die metode is aanvanklik vir kollege-studente geskep, maar kan ook deur laerskoolleerlinge ingespan word sodra hulle langer en meer komplekse tekste begin lees (rondom graad vier). Die metode werk soos volg: Loerlees, vluglees oor die hele werk en kry ‘n oorsig van die werk. Waaroor gaan dit? Stel vir jou ‘n raamwerk op van die hooftemas en opskrifte. Vrae jouself die volgende vrae en lees die gedeelte deur om die antwoorde op jou vrae te kry: Wat weet ek klaar van die onderwerp? Wat moet ek weet van die onderwerp? Wat wil ek weet van die onderwerp? Vra, wie, wat, waar, wanneer, waarom en hoe. Watter soort vrae sal in die eksamen gevra word? Lees nou krities en met volle aandag. Lees sodat jy kan verstaan waaroor die onderwerp gaan. Gebruik merkers of onderstreep belangrike feite en sleutelwoorde.


Die 21ste Golden Globe-toekenningsaand, wat uitnemendheid in die rolprente van 1963 vereer het, is op 11 Maart 1964 gehou. Beste rolprent – drama The Cardinal America, America Captain Newman, M.D.


Die Anglikaanse Kerk van Suider-Afrika (voor 2006 bekend as die Kerk van die Provinsie van Suider-Afrika) is die Anglikaanse Gemeenskap se kerkprovinsie in Suidelike Afrika. Die kerk het 28 dioseses of biskoplike gebiede, waarvan 21 in Suid-Afrika, twee in Mosambiek, en een elk in Angola, Lesotho, Namibië, eSwatini en op die Suid-Atlantiese eiland Sint Helena. Die getal lidmate in Suid-Afrika word op sowat vier miljoen beraam. Die Anglikaanse Kerk van Suider-Afrika is een van die oudste en grootste Christelike gemeenskappe in die land. Die aartsbiskop van Kaapstad dien as primaat van die kerk. Die huidige primaat en opvolger van Desmond Tutu is Thabo Makgoba.


Flic-en-Flac is 'n kusdorpie in die westelike deel van die eiland van Mauritius, in die distrik van Rivière Noire. Die openbare wit strand is een van die langste en mooiste op die eiland en sy strandmeer word beskerm deur die omliggende koraalriwwe. Die strand bied asemrowende uitsigte oor die Indiese Oseaan horison en van Le Morne Brabant skiereiland geleë in die suidweste van Mauritius. Flic-en-Flac is ook die tuiste van sommige van die mees luukse hotelle in Mauritius en die Tamarinstrand is slegs 'n paar kilometer weg geleë. "Flic en flac - Mauritius" (in Engels). travelmauritius.info. Geargiveer vanaf die oorspronklike op 17 Mei 2015. Besoek op 24 Augustus 2012. Wikimedia Commons het meer media in die kategorie Flic-en-Flac. Hierdie artikel is ’n saadjie. Voel vry om Wikipedia te help deur dit uit te brei.


Biefstuk word as 'n spesiale snit van beesvleis beskou, en word uit die agterkwart se rugstring of die boonste deel van die boud van 'n jong bees gesny. Dié snit is 'n lekkerny op enige spyskaart, omrede die vleis van hierdie deel baie sagter en smaakliker is as byvoorbeeld snitte uit die voorkwart, nek of bene, wat meer vir potkook gebruik word. Dit word dikwels ook steak genoem, hoewel dié term vir die vleis van ander diere soos vark, volstruis, seekat, wild, perde, bokke, kangaroes en haaie gebruik kan word. Die meeste mense vind biefstuk heerlik en is bereid om meer daarvoor te betaal by hulle slagter as vir ander swakker snitte van die bees. Dit word in Suid-Afrika dikwels oor ’n braaivleisvuur gebraai, of andersins in ’n pan. Dit kan ook in ’n geurige sous gekook word as ’n kasserol of bredie of in ’n potjie, of as maalvleis in geregte soos bobotie, lasagne, frikkadelle en hamburgers. Biefstuk word gewoonlik gebraai of gerooster. Dit kan by verskillende temperature of vir verskillende tye gaargemaak word vir steaks wat van "rou" tot "baie gaar" wissel.


Die melkpeer (Inhambanella henriquesii) is 'n groot boom wat in kuswoud noord vanaf Durban tot by Maputo en ook in die Chimanimaniberge voorkom. Die jong blare is koperrooi gekleur. Watter Boom is dit? Eugene Moll. 2013. ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Swartruggens is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die kerkgebou is geleë by Bisschofstraat 29, Swartruggens. In 2013 was die leraar ds. F.J. Steenberg. Daar was in daardie jaar 109 doop- en 471 belydende lidmate. Zwartruggens, soos dit vroeër bekendgestaan het, is op 6 Junie 1911 gestig deur die Ringskommissie van die Ring van Rustenburg, met ds. S.J. van der Spuy van Zeerust as konsulent, en het bestaan uit dele van Rustenburg en Zeerust, en klein deeltjies van Ventersdorp en Lichtenburg. Die ledetal was sowat 750. Op 'n gekombineerde kerkraadsvergadering in Oktober 1912 is prop. J.D. Roos, wat toe pas teruggekeer het uit die buiteland en net sy finale eksamen afgelê het, tot eerste herder en leraar beroep. Op 30 November 1912 het hy met sy eggenote in die gemeente aangekom, dog is eers op 17 Januarie 1913 in sy amp georden en bevestig. Die gemeente het kort daarna 'n geleidelike maar vaste uitbreiding ondervind, en wel deurdat die wye en uitgestrekte Bosveld aan die noordelike poorte sy eerste bewoners begin trek het.


Ds. Johannes Gerhardus Olivier (Graaff-Reinet, 12 Augustus 1843 - Bethulie, 10 Maart 1884) was 'n leraar in die Nederduitse Gereformeerde Kerk wat in sy kort loopbaan eers die gemeente Franschhoek en toe Bethulie bedien het. Van albei dié gemeentes was hy die tweede leraar. Tydens sy 11 jaar lange bediening in die Oranje-Vrystaat was hy drie maal moderator van die Vrystaatse Kerk: van 1877 tot 1879, van 1880 tot 1881 en weer van 1883 tot sy dood in 1884. Johannes Olivier het sy eerste opvoeding op sy tuisdorp in die Karoo ontvang. Volgens oorlewering het hy reeds van sy sesde jaar af 'n ernstige liefde vir Jesus openbaar. Hoewel hy deur behoeftige omstandighede daartoe gedring is om werk te kry in 'n handelsonderneming, het hy gedurig die begeerte uitgespreek om vir die Here te werk. Die opwekking (of herlewing) van omstreeks 1860 in die gemeente Paarl, Wellington, Montagu, Calvinia en nog baie gemeentes van die Kaapse Kerk, wat gelei het tot die instelling van die jaarlikse Pinksterbidure deur ds. G.W.A. van der Lingen van die Paarl, het teen 1862 ook na Graaff-Reinet uitgekring toe baie mense tot bekering gekom het.


Zacharias Zeraua († 3 September 1915 in Otjimbingwe) was 'n stamleier van 'n groep Herero's met hulle hoofkwartier in Otjimbingwe. Zerauas se vader was die Herero-leier Christian Wilhelm Zeraua († 1876). Op 26 November 1894 bemiddel Theodor Leutwein samesprekings tussen Samuel Maharero, Zeraua en Manasse Tyiseseta op Omaruru om moontlike eenwording van die Hererostamme te bespreek. Kaptein Zeraua verkoop Otjandjomboimwe aan twee immigrante uit Duitsland, Gustav Roesemann en Eduard Hälbich. Hälbich vestig homself langs die Otjandjomboimwe-meer en stig in 1898 'n gemeenskap hier wat met 'n treinspoor aan Karibib verbind word in 1900. Sy skoondogter is in 1903 vermoor en die moordenaar is slegs met 3 jaar in die gevangenis gestraf. Dit veroorsaak onrus in Otjimbingwe en as gevolg daarvan het Zeraua vanaf 23 Januarie aan die opstand van die Herero deelgeneem. Die Otjimbingwe Herero onder Zeraua word in die slag van Lieven op 16 Februarie verslaan deur die Duitse koloniale magte onder leiding van luitenant Gygas. Teen die einde van Maart verlaat Zeraua die gebied en verhuis na die Oruware Ongandjira in die boonste Swakopvallei, daar ontmoet hy die rebelle onder Samuel Maharero.


Hominini is die tribus van Homininae wat die genus Homo en verwante diere omvat ná die afskeiding van die tribus Panini (sjimpansees). Die subtribus Hominina is die "menslike" tak en sluit die genus Homo in. Bradley, B. J. (2006). "Reconstructing Phylogenies and Phenotypes: A Molecular View of Human Evolution". Journal of Anatomy. 212 (4): 337–353. doi:10.1111/j.1469-7580.2007.00840.x. PMC 2409108. PMID 18380860. Wood and Richmond.; Richmond, BG (2000). "Human evolution: taxonomy and paleobiology". Journal of Anatomy. 197 (Pt 1): 19–60. doi:10.1046/j.1469-7580.2000.19710019.x. PMC 1468107. PMID 10999270. Wikispecies het meer inligting verwant aan Hominini


Seelewe-uitwissing tydens die Fanerosoïkum % Miljoene jare gelede K–Pg Tr–J P–Tr Laat-D O–S Die Ordovisium-Siluur-uitwissing was die tweede grootste uitwissingsvoorval in die Aarde se geskiedenis in terme van die persentasie biologiese genera wat uitgesterf het. Twee uitwissingsfases het oënskynlik tussen sowat 450 miljoen en 440 miljoen jaar gelede plaasgevind, sowat ’n miljoen jaar uitmekaar. Net die Perm-Trias-uitwissing was meer katastrofies. In die tyd van die uitwissing was alle lewe tot die oseane en seë beperk. Meer as 60% van die ongewerweldes in die see is uitgewis. Die direkte rede vir die uitwissing is waarskynlik die beweging van die superkontinent Gondwana na die suidelike poolstreek. Dit het gelei tot ’n verkoeling, ysvorming en daling in die seevlak. Laasgenoemde het lewe aan die kus ontwrig. Bewyse vir die ysvorming is in neerslae in die Sahara-woestyn gevind. Die uitwissing het tydens een van die grootste diversifikasies in die Aarde se geskiedenis plaasgevind. Dit vorm die grens tussen die geologiese periodes Ordovisium en Siluur. Sowat 100 biologiese families van seelewe is uitgewis, wat sowat 49% van alle genera verteenwoordig. Die uitwissing word tans intens bestudeer.


Charles Saatchi [ˈsɑːtʃiː]; (Arabies: تشارلز ساعتجي, * 9 Junie 1943) is 'n Britse entrepreneur en - saam met sy broer Maurice - medestigter van die advertensieagentskap Saatchi & Saatchi. Die Saatchi-broers het hul besigheid, wat in die 1980's tot die grootste advertensieagentskap ter wêreld gegroei het, tot en met 1995 bestuur toe hulle gedwing is om uit die onderneming te bedank. Nog in dieselfde jaar het hulle 'n nuwe agentskap, M&C Saatchi, gestig. Charles Saatchi is in 'n Joods-Irakese familie in Bagdad gebore wat hulle later in die Verenigde Koninkryk gevestig het. Hy staan naas sy sakebedrywighede veral as kunsversamelaar en eienaar van die Saatchi Gallery in Londen bekend en tree as borg van die Young British Artists (YBAs) op. Hier het hy onder meer die loopbaan van kunstenaars soos Damien Hirst en Tracey Emin bevorder.


Verhandelingsherversekering is vorm van proporsionele herversekering waar 'n herversekeraar met 'n versekeraar ooreenkom om elke nuwe risiko wat op die boeke kom, teen 'n sekere persentasie te herverseker teen 'n premie wat deur 'n voorafbepaalde formule vasgestel word. Die herversekeraar het dus nie die geleentheid om ongewensde risiko's te verwerp nie. Dit is in teenstelling met fakultatiewe herversekering, waar 'n herversekeraar wel elke risiko indiwidueel kan aanvaar of verwerp. Die persentasie van risiko-oordrag word die retensievlak genoem. Verhandelingsherversekering kan ook as 'n onderversameling van surplusherversekering vergestalt, d.i. slegs risiko's wat 'n bepaalde retensieperk oorskry, word proporsioneel via verhandelingsherversekering aan die herversekeraar oorgedra. Herversekering Hierdie artikel is ’n saadjie. Voel vry om Wikipedia te help deur dit uit te brei.


Klas 1E is 'n tipe elektriese lokomotief wat deur die Suid-Afrikaanse Spoorweë gebruik was. Dit is 'n Bo-Bo-ontwerp (twee tweewieldraaistelle met traksiemotors op elke as). Die eerste hooflyn wat geëlektrifiseer is, was tussen Pietermaritzburg en Glencoe tussen 1924 en 1926. Die toevoer was 3 kV gelykstroom en 78 lokomotiewe is bestel by Metropolitan Vickers and Company in Manchester. Dit was op daardie stadium die grootste bestelling vir één tipe elektriese lokomotief ter wêreld. Die lokomotief was aangedryf deur vier 224 kW motors. Die lokomotief self was toegerus met lugremme en vakuumremme vir die trein. Heropwekkingremme is ook verskaf (die motor word as 'n generator gebruik en die energie word terug in die kraglyn gestuur). Drie eenhede mag op een slag aanmekaar gekoppel word. Daar is in totaal 172 van die lokomotiewe gebou. Die lokomotief se maksimum veilige snelheid is 72 km/h. Gedurende 1968 is van die lokomotiewe omgeskakel na Klas 1ES vir rangeergebruik. Daar is ook verbeterings gemaak aan die elektriese gedeelte. Hulle is almal lank reeds uit diens onttrek. 'n Paar Klas 1E-lokomotiewe voor 'n passasierstrein in Natal, ongeveer 1930 No.


In Rome word Augustus Octavianus vir die negende keer deur die senaat herkies as konsul van die Romeinse Ryk. 'n Veldtog onder Terentius Varro vernietig die Salassi wat lank die Alpe by die St. Bernard-pas onveilig gemaak het. Lucius Aelius Gallus se veldtog in Arabië eindig in 'n nederlaag. Bemoedig deur die verswakking van die Romeinse mag in Egipte kom die triakontaschoinos in opstand. Koning Teriteqas van Meroë voer 'n leër uit Koesj na die triakontaschoinos om die opstand daar te help en die gebied by Koesj in te lyf. In Dakka sterf koning Teriteqas. Koningin Amenirenas volg hom op en sit sy veldtog voort. Die Romeinse verslaan die Meroïtiese leër en generaal Petronius begin 'n teenaanval. Hy wil heel Koesj verower. From the Gracchi to Nero: A History of Rome 133 BC to AD 68, H. H. Scullard, Routledge, 2013, ISBN 1-136-78386-5, ISBN 978-1-136-78386-9 Between Two Worlds: The Frontier Region Between Ancient Nubia and Egypt, 3700 BC-AD 500. Deel 29 van Probleme der Ägyptologie / Probleme der Ägyptologie László Török, BRILL, 2009, ISBN 9004171975, ISBN 9789004171978


Zeebrugge is 'n dorp aan die Belgiese kus wat deel is van Brugge, die hoofstad van die provinsie Wes-Vlaandere. Zeebrugge dien as beide 'n internasionale hawe asook vakansieoord met hotelle, restaurante, marina en 'n strand. Zeebrugge het 4 094 inwoners (2012) en is in drie wyke verdeel: die strandwyk, die stasiewyk en die sentrum. Tydens die 19de eeu is Brugge nouliks deur die industrialisering van België geraak. In 1907 word dit met Zeebrugge aangesluit en kry die stad 'n nuwe ekonomiese perspektief. Brugge was in 1987 in die nuus nadat die Britse veerboot M/S Herald of Free Enterprise op 6 Maart van die jaar omslaan terwyl dit die hawe verlaat en 193 mense aan boord omkom. Die veerboot was oor die Engelse Kanaal na Dover in Engeland onderweg. Degraer, Hugo (1968). Repertorium van de pers in West-Vlaanderen 1807–1914. Nauwelaerts, Universiteit van Michigan. p. 143., Snippet page 143 Boniface, Brian G.; Cooper, Christopher P. (2001). Worldwide destinations: the geography of travel and tourism (3 uitg.). Butterworth-Heinemann. p. 140.


Mostert se meul in Mowbray is die enigste oorblywende windmeul in 'n werkende toestand in Suider-Afrika. Omdat die maal van koring een van Suid-Afrika se oudste nywerhede is, is die meul een van die bekendste historiese besienswaardighede in die land. Die meul is ernstig beskadig op 18 April 2021 tydens 'n bosbrand. Die plaas Welgelegen het in 1756 die eiendom geword van Jacob van Reenen. Aan die einde van die eeu erf sy seun Dirk Gysbert dit en weens die jaartal op een van die balke, word aanvaar dat hy die klein plaaswindmeul laat bou het. Op sy beurt verkoop hy die plaas aan sy skoonseun Sybrand Mostert. Voor 1873 was die meul reeds nie meer in gebruik nie. Na verskeie ander eienaars koop Cecil John Rhodes die plaas in 1891 en word dit deel van die landgoed Groote Schuur. In sy testament bemaak Rhodes die landgoed (dus ook die meul) aan die volk van Suid-Afrika. In 1935 was die meul so vervalle dat die staat met die steun van die Nederlandse regering en die organisasie De Hollandsche Molen die Groningse meulbouersbedryf Th. Bremer opdrag gee om dit te herstel.


Die City of Westminster [ˈwɛstmɪnstər] is een van die administratiewe distrikte (boroughs) van Londen. Dit beslaan 'n groot deel van Sentraal-Londen, insluitende die West End, en is wes van die historiese middestad, die City of London en oos van die Royal Borough of Kensington and Chelsea, geleë. Die Teems vorm 'n natuurlike grens in die suide. Die huidige stadsdistrik City of Westminster is in 1965 met die vestiging van Groter Londen geskep deur die samesmelting van die ou City of Westminster en die distrikte Paddington en St. Marylebone. Die stadstatus van die vroeëre, kleiner Metropolitan Borough of Westminster is ook onmiddellik aan die nuwe distrik toegeken wat deur die Westminster-stadsraad (Westminster City Council) geadministreer word. Die distrik word in 'n aantal nie-administratiewe buurte onderverdeel, waaronder die historiese regeringskwartier rondom die Paleis van Westminster; die winkelbuurte rondom Oxford Street, Regent Street, Piccadilly en Bond Street; en die vermaaklikheidsbuurt Soho. Behalwe vir sy groot aantal parke en ander groen ruimtes het die oorwegend residensiële distrik 'n hoë bevolkingsdigtheid. In 2014 is die bevolking op meer as 230 000 beraam.


Cisticolidae is 'n familie van uiteenlopende voëls in die orde van sangvoëls (Passeriformes). Hulle is klein insekvretende voëltjies met afgeronde vlerke en lang, dikwels afgeslete sterte. Hulle grootte wissel van 9 tot 20 sentimeter. Hulle het dun pootjies en 'n skerp snawel. Die meeste spesies kom in Suid-Europa, Afrika, Asië en Australië voor. Hulle lewe in woude, savannes, graslande, moerasse en struikgewasse in semi-droë en droë gebiede. Die verekleed is lig van kleur by spesies wat in die bos lewe en donkerder vir spesies wat in meer oop gebiede woon. Van die genera wat aan die familie behoort: Neomixis Sharpe, 1881 Cisticola Kaup, 1829 Incana Lynes, 1930 Prinia Horsfield, 1821 Schistolais Wolters, 1980 Phragmacia Brooke & Dean, 1990 Oreophilais Clancey, 1991 Heliolais Sharpe, 1903 Urolais Alexander, 1903 Oreolais Nguembock, Fjeldså, Couloux, Cruaud & Pasquet, 2008 Drymocichla Hartlaub, 1881 Spiloptila Sundevall, 1872 Phyllolais Hartlaub, 1881 Apalis Swainson, 1833 Urorhipis Heuglin, 1871 Malcorus Smith, A, 1829 Hypergerus Reichenbach, 1850 Eminia Hartlaub, 1881 Camaroptera Sundevall, 1850 Calamonastes Sharpe, 1883 Euryptila Sharpe, 1883 Bathmocercus Reichenow, 1895 Scepomycter Grant, CHB & Mackworth-Praed, 1941 Orthotomus Horsfield, 1821 Artisornis Friedmann, 1928 Poliolais Alexander, 1903 Eremomela Sundevall, 1850 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie.


Mantisgroen is die groen kleur van die hottentotsgot, 'n insek. Volgens verskeie kleurskemas word mantisgroen as volg voorgestel: Lys van kleure


Óbuda is 'n historiese stad in Hongarye. Die land se hoofstad, Boedapest, is gevorm op 17 November 1873 toe Boeda, Óbuda en Pest saamgesmelt het. Pest Boeda Boedapest budapest.com (geskiedenis oor Boedapest) (en) (de)


Kettingbrug kan verwys na die: Kettingbrug in Boedapest, Hongarye Kettingbrug (Chain Bridge) in Washington, D.C., VSA. Kettingbrug (Chain Bridge) in Massachusetts, VSA.


Die Kougarivier is 'n rivier wat naby Uniondale in die Oos-Kaap, Suid-Afrika ontspring. Dit vloei na die ooste, waar dit aansluit by die Grootrivier om die Gamtoos te vorm ná die Kougadam. Sy belangrikste sytak is die Baviaansrivier, wat by sy linkerbank aansluit net voor die dam. Hierna vloei die rivier deur die Gamtoosvallei op sy laaste tog van 50 km om uit te mond in die Indiese Oseaan naby Humansdorp. In 1995 is eksemplare van die Kaapse galaxias (Galaxias zebratus), 'n Suid-Afrikaanse visspesie wat endemies is aan die Kaapse Florastreek, in die Kouga- en die Kromrivier gevind. Tot op daardie stadium, is gemeen dat die verspreiding van die vis tot die gebied tussen die Keurboomsrivier en die Olifantsrivier beperk is. Alhoewel die relatief delikate vis in Suid-Afrika net as naby-bedreig geklassifiseer word, is spesies van dieselfde genus in Australië tot uitwissing gedryf deur mededingende salmsoorte en ander ingevoerde spesies van vis. Die Kougaberge, noord van die rivier, die Kougadam en die Kouga en Kou-Kamma Munisipaliteite is vernoem na hierdie rivier.


Bittereinder is 'n Suid-Afrikaanse kletsrym- /hiphop groep wat in 2009 ontstaan het. Die groep bestaan uit Peach van Pletzen, Louis Minnaar en Jaco van der Merwe. Hulle musiek word deur 'n prominente tromritme gekenmerk, wat in meeste van hul musiek, met die uitsondering van enkele snitte gehoor kan word. Die naam Bittereinder is van die Bittereinders ontleen, wat 'n faksie van die Boere-guerrillavegters was wat in die latere stadiums van die Tweede Vryheidsoorlog (1899-1902) teen die magte van die Britse Ryk geveg het. Hulle het al by groot Suid-Afrikaanse musiekfeeste soos Oppikoppi opgetree, en oor Suider-Afrika en Nederland getoer. Hulle is bekend vir hul hoë-energie vertonings. In Augustus 2013 verskyn Bittereinder prominent op 'n CNN-program genaamd "Inside-Africa", in 'n episode oor kulturele diversiteit in Suid-Afrika, veral in die hoofstad, Pretoria (Jaco sing ook in A Tale of Three Cities oor sy grootword in Pretoria). Die episode het uittreksels uit baie van Bittereinder se optredes en musiekvideo's bevat en 'n in-diepte-onderhoud met Jaco oor grootword as 'n Afrikaner in die 1990's in Suid-Afrika.


Servius Sulpicius Galba (24 Desember 3 v.C., Terracina – 15 Januarie 69, Rome was 'n Romeinse senator en generaal, die eerste princeps (dws. keiser) in die vierkeiserjaar 69 . Hy was die eerste princeps wat nie tot die Juliaans-Claudiese dinastie behoort het nie en regeer slegs vir sewe maande. Galba is op 24 Desember 3 v. C. gebore in Tarracina in Campanië die seun van Gaius Sulpicius Galba, Romeinse Konsul en Mummia Achaica. Aan sy vader se kant behoort hy tot die gens Sulpicia en sy moeder was 'n kleindogter van Quintus Lutatius Catulus en agterkleindogter van Lucius Mummius Achaicus, twee prominente Romeine. Sy vader hertrou met die ryk en mooi Livia Ocellina (familie van Livia Drusilla ). Livia adopteer Galba waarna hy sy naam verander na Lucius Livius Ocella. Sy stiefma besit ook eiendomme by Tarracina wat Galba na haar dood geërf het. Nie alleen sy grootvader, maar ook sy voorgangers Augustus en Tiberius het Galba se heerskappy voorsien. Nadat hy die toga virilis aangeneem het, het hy gedroom dat die godin Fortuna hom besoek het en gesê het dat sy al lange tyd voor sy deur gewag het.


Pedro Rodrigues Filho (geb. 17 Junie 1954 in Santa Rita do Sapucaí, Brasilië) is ’n Brasiliaanse reeksmoordenaar wat in 1973 in hegtenis geneem is en in 2003 skuldig bevind is aan die moord op minstens 71 mense. Hy is tot 128 jaar tronkstraf gevonnis, hoewel die maksimum tyd wat ’n persoon in Brasilië in die tronk kan deurbring, 30 jaar is. Filho was ook bekend as Pedrinho Matador (Moordenaar Pietertjie). Filho is op ’n plaas gebore met ’n beseerde kopbeen omdat sy pa sy ma tydens haar swangerskap op haar maag geslaan het. Hy het later gesê hy het op 13 jaar die eerste keer die behoefte gekry om te moor. Op 14 het hy die onderburgemeester van Alfenas, Minas Gerais, vermoor omdat hy sy pa, ’n skoolwag, afgedank het ná beskuldigings dat hy die kinders se kos in die kombuis gesteel het. Hy het daarna ’n ander skoolwag, vermoedelik die regte dief, ook vermoor. Hy het na São Paulo gevlug waar hy ’n reeks inbrake begin en ’n dwelmhandelaar vermoor het.


Die Suid-Afrikaanse Klas 6Z 2-6-4 van 1901 was 'n stoomlokomotief in die Kaapkolonie. In 1901 het die Kaapse Regeringspoorweë vier nuwe 6de Klas stoomlokomotiewe met 'n 2-6-2 Prairie-tipe wieluitleg in diens geplaas, maar hulle is gou verander na 'n 2-6-4 Adriatic-tipe wieluitleg. In 1902 is nog vier lokomotiewe in diens geplaas, ook gebou met die 2-6-4 wieluitleg. Laasgenoemde was die eerste tenderlokomotiewe in die wêreld om met hierdie wieluitleg gebou te word. In 1912, toe hulle na Uniewording in die Suid-Afrikaanse Spoorweë opgeneem is, is hierdie agt lokomotiewe hernommer en herklassifiseer as Klas 6Z. Wikimedia Commons het meer media in die kategorie Klas 6Z-stoomlokomotief. Neilson, Reid werkslys, saamgestel deur Oostenrykse lokomotiefhistorikus Bernhard Schmeiser Holland, D.F. (1971). Steam Locomotives of the South African Railways, Volume 1: 1859-1910 (1st ed.). Newton Abbott, Devon: David & Charles. pp. 52-54, 56. ISBN 978-0-7153-5382-0. Klassifikasie van S.A.R. Lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp.


Saffier is 'n kleur en 'n skakering van blou. Volgens verskeie kleurskemas word saffier as volg voorgestel: Lys van kleure


Persiese rooi is 'n kleur. Volgens verskeie kleurskemas word Persiese rooi as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Finsbury Park is 'n publieke park met 'n oppervlakte van 46 hektaar (110 akkers) in die Londense stadsdistrik Borough of Haringey. Die park maak amptelik deel uit van die distrik se naamgewende buurt Haringey, maar is ook digby die buurte Stroud Green, Finsbury Park en Manor House geleë. Finsbury Park was een van die eerste groot Londense parke wat in die Victoriaanse tydperk aangelê is. Wikimedia Commons het meer media in die kategorie Finsbury Park. Koördinate: 51°34′17″N 0°6′3″W / 51.57139°N 0.10083°W / 51.57139; -0.10083


Elifasi Msomi, ook bekend as die Bylmoordenaar en Tokkelossiemoordenaar, is ’n Suid-Afrikaanse reeksmoordenaar wat in 1955 skuldig bevind is aan 15 moorde. Hy het die doodstraf gekry. Sy slagoffers was almal van Umkomaas en Umzimkulu in KwaZulu-Natal. Msomi was ’n Zoeloeman en ’n onsuksesvolle jong sangoma. Hy het professionele hulp gesoek en ’n ander sangoma geraadpleeg. Msomi het beweer ’n tokkelossie het hom in dié tyd binnegegaan. Hy het in Augustus 1953 op ’n 18 maande lange moordtog in die suide van KwaZulu-Natal gegaan onder bevel van die tokkelossie. Msomi het aanvanklik ’n jong vrou in die teenwoordigheid van sy minnares verkrag en vermoor en haar bloed in ’n bottel gehou. Onbeïndruk deur sy nuwe kragte, het sy die polisie verwittig en Msomi is in hegtenis geneem. Hy het kort daarna ontsnap en die tokkelossie die eer daarvoor gegee. Hy het daarna vyf kinders vermoor voordat hy weer in hegtenis geneem is. Hy het weer ontsnap en is ’n maand later in hegtenis geneem vir diefstal. Van die gesteelde goed wat by hom gevind is, het aan sy slagoffers behoort en hy is van moord aangekla.


Die Mdlotirivier vloei in die ooste van KwaZulu-Natal provinsie in Suid-Afrika. Die monding van die Mdlotirivier is geleë noord van Durban by die Umdloti vakansiedorp (deel van eThekwini Metropolitaanse Munisipaliteit). Die naam Mdloti is die Zoeloe-woord vir 'n spesie van wilde tabak wat hier groei. Lys van riviere in Afrika Umdloti se amptelike webtuiste Geargiveer 23 Desember 2013 op Wayback Machine Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Qantas (Qantas Airways Limited) is die vlagdraer en nasionale lugredery van Australië. Die naam was oorspronklik "QANTAS", 'n akroniem vir "Queensland and Northern Territory Aerial Services". Dit dra die bynaam "The Flying Kangaroo" en is Australië se grootste lugredery, en die tweede oudste in die wêreld. Die lugredery se hoofkantoor is in die Qantassentrum in die voorstad Mascot van Sydney, met sy belangrikste spilpunt die Sydney Lughawe. Qantas dra 'n 65%-aandeel van die plaaslike Australiese mark en vervoer 18,7% van alle passasiers na en van Australië. Topham, Gwyn (17 Junie 2012). "Airline industry faces grim year as Gulf carriers take over the world". The Observer (in Engels). Geargiveer vanaf die oorspronklike op 8 Julie 2012. Besoek op 19 Februarie 2013. (en) "Qantas frequent flyers get microchip cards, heralding new era in faster travel". The Independent. 13 November 2009. Geargiveer vanaf die oorspronklike op 1 Februarie 2013. Besoek op 28 Maart 2014. "Qantas Overview" (in Engels). Airreview.com. Geargiveer vanaf die oorspronklike op 19 Augustus 2018. Besoek op 17 Januarie 2012.


Memphis of Memfis (Arabies: منف, Grieks: Μέμφις) was die antieke hoofstad van Aneb-Hetch, die eerste nomos (provinsie) van Benede-Egipte. Die ruïnes lê sowat 20 km suid van Kaïro. Volgens ’n legende, soos vertel deur die Egiptiese historikus Manetho, is die stad omstreeks 3000 v.C. deur farao Menes gestig as hoofstad van die Ou Ryk, en het dit regdeur die Mediterreense geskiedenis ’n belangrike stad gebly. Dit was geleë in ’n strategiese posisie aan die mond van die Nyldelta en was ’n bedrywige sentrum. In sy hoofhawe, Peroe-nefer, was talle werkwinkels, fabrieke en pakhuise wat kos en ander voorraad deur die hele koninkryk versprei het. Tydens sy goue era het Memphis floreer as ’n streeksentrum vir handel en godsdiens. Daar is geglo Memphis was onder die beskerming van Ptah, die god van ambagsmanne. Sy groot tempel, Hoet-ka-Ptah ("Plek van die siel van Ptah"), was een van die grootste geboue. Die naam van die tempel, wat in Grieks Aί γυ πτoς (Ai-gi-ptos) was, volgens Manetho, is vermoedelik die etimologiese oorsprong van die naam "Egipte".


'n Water-kondisoneerder is 'n nie-chemiese stelsel wat gebruik word om waterkwaliteit te verbeter. Dit is nie 'n filtreerstelsel of waterversagter nie. Die verbetering van waterkwaliteit verwys na die behandeling van water wat geneig is om probleme soos kalksteenaanpaksels en roes tot gevolg te hê. Die ScaleStop-stelsel wat in Suid-Afrika ontwikkel is, is 'n goeie voorbeeld van 'n water-kondisioneerder. Die stelsel is beskikbaar in verskillende groottes met spesifieke vloeitempo's. Die stelsels word, behalwe vir huishoudings, ook in industriële applikasies gebruik soos bv. in koeltorings. Waar die stelsel vir besproeiing aangewend word, is bevind dat behandelde water aansienlik vinniger in die grond geabsorbeer word. Die gevolg is dat minder water aan verdamping verlore gaan. Plante en gewasse neem ook behandelde water vinniger op as onbehandelde water. Gewasse groei ook meer gesond en oeste is aansienlik groter. Dieselfde effek kan nie met 'n waterversagter bereik word nie. Dit gee die waterkondisioneerder die voorsprong bo die konvensionele (sout)waterversagter. 'n Verdere voordeel is dat behandelde water wel 'n beter was vermoë het, soortgelyk aan die van 'n waterversagter.


Foudia is 'n genus van sangvoëls in die familie van wewervoëls (Ploceidae). Hierdie voëls is inheems aan die eilande van die westelike Indiese Oseaan, waar hulle op Madagaskar, die Seychelle, die Comore-eilande en die Maskareense eilande voorkom. Die Madagaskarwewer is ook na die Chagos-argipel, Bahrein en Saint Helena ingevoer. Terwyl die Madagaskarwewer een van die mees algemene voëls van die streek is, word 'n paar van die ander Foudia-spesies as bedreigd beskou, veral die Mauritiuswewer, wat kritiek bedreigd is. Die voëls is 12 tot 15 sentimeter lank en het kort, keëlvormige snawels. Die mannetjies se broeigewaad is meestal kleurryk met helderrooi of geel kopvere en soms ook elders. Nie-broeiende mannetjies en wyfies is vaal, mossie-agtige voëls met oorwegend grys-bruin vere. Fodies word tipies in woude, boomveld of bossieveld gevind, maar sommige kom ook in mensgemaakte habitatte voor, veral die Madagaskarwewer. Sommige spesies voed hoofsaaklik op sade terwyl ander grootliks insekvretend is. Fodies bou 'n koepelvormige nes van gras en ander plantmateriaal. Dit het 'n kant-opening en hang aan 'n tak of van 'n palmblaar.


Die Hyundai i10 is 'n stadsmotortjie wat sedert 2007 deur die Suid-Koreaanse vervaardiger Hyundai vervaardig word. Dit vervang die Hyundai Atos in die modelreeks en is slegs beskikbaar as 'n vyfdeur-luikrugbakwerk. Die tweede geslag van die motor is in Augustus 2013 bekendgestel, en is vroeg in 2014 vrygestel.


Die King Power-stadion is ’n sokkerstadion in Leicester, Engeland, met sitplek vir 32 262 mense. Dit is die tuisveld van Leicester City FC. Die stadion is in 2002 geopen en is die 19de grootste, in terme van kapasiteit, in Engeland. Die stadion se naam is ontleen aan King Power, ’n maatskappy wat aan Vichai Raksriaksorn, eienaar van Leicester City, behoort. In 2004 het die Leicester Tigers, Engeland se rugbyklub met die grootste ondersteunersbasis, dit oorweeg om die stadion met Leicester City te deel omdat Welford Road (met plek vir 16 815 mense) te klein geword het vir die toenemende groei in rugbyondersteuners. Die plan sou wees om ’n maatskappy te stig waarvan albei klubs die eienaar sou wees en om dan die stadion aan te koop. Die onderhandelinge is in 2005 laat vaar nadat die klubs nie op die terme ooreen kon kom nie. Weens die bedenklike toestand van die sokkerklub se finansies het gerugte steeds die rondte gedoen dat die klubs die stadion sou deel met sommiges wat van mening was dat die Tigers die stadion wou koop.


Temba Bavuma (gebore 17 Mei 1990 in Kaapstad) is 'n Suid-Afrikaanse krieketspeler wat vir Gauteng Lions speel. Hy het sy eersterangse debuut vir die span gemaak in 2008 tydens 'n wedstryd teen die Oostelike Provinsie. Hy kolf gewoonlik in die middelorde en is die eerste swart Suid-Afrikaner om 'n toetshonderdtal vir sy land aan te teken. Op 4 Maart 2021 het Krieket Suid-Afrika Bavuma as Suid-Afrikaanse EDI- en T20I-kaptein aangewys; hy vervang Quinton de Kock in dié rol. Bavuma het op 26 Desember 2014 sy toetsdebuut vir die Proteas teen die Wes-Indiese Eilande gemaak. Bavuma het sy eerste toetspaaltjie op 7 November 2016 teen Australië geneem. (en) Muller, Antoinette (6 Januarie 2016). "Temba Bavuma: A lad from Langa who shattered cricket's glass ceiling". Daily Maverick. Geargiveer vanaf die oorspronklike op 19 Januarie 2018. Besoek op 19 Januarie 2018. (en) "Bavuma and Elgar to captain the Proteas". Krieket Suid-Afrika. 4 Maart 2021. Besoek op 5 Maart 2021. (en) "South Africa name Dean Elgar Test captain and Temba Bavuma ODI and T20I captain".


Amenemhat I was die eerste farao van die 12de Dinastie, die dinastie wat beskou word as die goue era van die Middelryk van Antieke Egipte. Hy het van 1991 tot 1962 v.C. regeer. Hy was waarskynlik dieselfde persoon as die hofamptenaar Amenemhat wat ’n ekspedisie na Wadi Hammamat gelei het onder sy voorganger, Mentoehotep IV, en hy het moontlik dié se bewind omvergewerp. Daar is egter geen bewyse dat hy hom doodgemaak het nie en dit kan wees dat hulle selfs ’n ruk lank saam regeer het. Amenemhet I was nie koninklik van geboorte nie en die samestelling van letterkundige werke (die Profesie van Neferti) en die terugkeer na die piramide-boustyl van die 6de-dinastiese heersers kon pogings gewees het om wettigheid aan sy bewind te verleen. Amenemhat I het sy hoofstad van Thebe na Itjtawy geskuif en is by Lisjt begrawe. D Wildung, L'Âge d'Or de L'Égypte – le Moyen Empire, Office de Livre, 1984 http://www.touregypt.net/featurestories/mentuhotep4.htm E. Hornung, History of Ancient Egypt, 1999 p.50 M. Lichtheim, Ancient Egyptian Literature, 1973 p.139 Ancient-Egypt.org Wikimedia Commons het meer media in die kategorie Amenemhat I. Hierdie artikel is vertaal uit die Engelse Wikipedia


’n Stele (meervoud steles, van die Griekse στήλη, stēlē) is die argeologiese term vir ’n stuk steen of hout wat as ’n monument opgerig word, dikwels vir begrafnis- of gedenkingsdoeleindes. Hulle bevat dikwels teks en versierings, en is uitgekerf of geverf. Westerse grafstene is tradisioneel steles, maar word selde so beskryf. Een van die bekendste steles is die Droomstele van Toetmoses IV, wat beskryf hoe die Groot Sfinks van Giza in ’n droom aan hom verskyn en sy koninkryk aan hom bemaak het. Mallet, Dominique, Die Stele van Toetmoses IV: ’n Vertaling, by harmakhis.org. Besoek op 3 Januarie 2009.


Die Langvin-mako (Isurus paucus) is 'n haai wat wêreldwyd in tropiese water voorkom. Dit word soms gevind om die kus van Suider-Afrika. In Engels staan die haai bekend as die Longfin mako. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reardon, M.B., Gerber, L. & Cavanagh, R.D. (2006). Isurus paucus. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 25 Desember 2008. Coastal Fishes of Southern Africa. Phil & Elaine Heemstra. 2004. ISBN 1-920033-01-7 Wikimedia Commons het meer media in die kategorie Langvin-mako. http://www.fishbase.org/summary/Isurus-paucus.html Hierdie artikel is ’n saadjie. Voel vry om Wikipedia te help deur dit uit te brei.


Die 54ste Golden Globe-toekenningsaand, wat uitnemendheid in die rolprente en TV-programme van 1996 vereer het, is op 19 Januarie 1997 gehou. Hierdie artikel is ’n saadjie. Voel vry om Wikipedia te help deur dit uit te brei.


Orlando: A Biography is 'n roman deur Virginia Woolf geskryf wat die eerste keer in 1928 gepubliseer is. Die roman se inspirasie is afkomstig van die familiegeskiedenis van Woolf se vriendin en minnares Vita Sackville-West, en bied die leser op 'n toeganklike manier 'n oorsig van Engelse letterkunde in satiriese vorm. Dit beskryf die biografie van 'n protagonis wat honderde jare lank leef en sodoende al die sleutelfigure in die Engelse literatuurgeskiedenis ontmoet. Verder is dit noemenswaardig dat Orlando middeweg deur die roman 'n metamorfose ondergaan en van manlike na vroulike geslag verander. Hierdie roman is een van die sleuteltekste in literêre feminisme, en word ook hoog aangesien deur navorsers wat studies doen oor transgender aangeleenthede. 'n Gelyknamige rolprentverwerking van Woolf se roman is in 1992 vrygestel, met Tilda Swinton as Orlando en Quentin Crisp wat die rol van Koningin Elizabeth I vertolk. Hierdie artikel is ’n saadjie. Voel vry om Wikipedia te help deur dit uit te brei.


Zweledinga Pallo Jordan (gebore op 22 Mei 1942 te Kroonstad) is 'n voormalige Suid-Afrikaanse politikus en kabinetsminister (1994–2009). Hy was 'n lid van die African National Congress se Nasionale Uitvoerende Komitee. Hy het as die minister van kuns en kultuur (2004–2009), minister van omgewingsake (1996–1999), en die minister van pos, telekommunikasie en uitsaaiwese (1994–1996) gedien. Volgens sy CV het hy aan die Universiteit van Wisconsin-Madison in die Verenigde State van Amerika en die London School of Economics studeer. Sy amptelike biografie beweer dat hy 'n PhD ontvang het, maar 'n koerantondersoek het in Augustus 2014 aan die lig gebring dat hy oor geen tersiêre kwalifikasies hoegenaamd beskik nie. Hy het hierna oneervol bedank uit die ANC en aktiewe politiek. Hy was by verskeie naamveranderings (of pogings daartoe) betrokke, onder andere die omstrede Pretoria-Tshwanenaamverandering. In Junie 2006 is aangekondig dat hy Lydenburg se naam na Mashishing verander het. Die naam het egter nog nie posgevat nie en padtekens en besighede (soos die "Lydenburg Museum") gebruik steeds die ou naam.


Horemheb ("Horus Jubel") was die laaste farao van Antieke Egipte se 18de Dinastie. Hy het óf van 1319 tot 1292 v.C. regeer óf van 1306 tot 1292 v.C. Hy was nie verwant aan enige van die voorafgaande heersers nie en was vermoedelik nie van koninklike afkoms nie. Voordat hy farao geword het, was Horemheb die bevelvoerder van die leër onder Toetankamen en Ai. Ná sy bestyging van die troon het hy die staat hervorm en dit was tydens sy bewind dat die amptelike optrede teen die voormalige Amarna-heersers begin het. Hy het monumente van Achenaten laat afbreek en die materiaal gebruik vir nuwe bouprojekte. Horemheb was vermoedelik kinderloos, want hy het sy hofamptenaar Paramesse as sy opvolger aangewys. Dié het hom opgevolg as Ramses I. Erik Hornung, Rolf Krauss & David Warburton (red.), Ancient Egyptian Chronology (Handbook of Oriental Studies), Brill: 2006, p.493 Chronology table Horemheb – Archaeowiki.org Geargiveer 3 Maart 2016 op Wayback Machine Wikimedia Commons het meer media in die kategorie Horemheb. Hierdie artikel is vertaal uit die Engelse Wikipedia Hierdie artikel is ’n saadjie.


Ondangwa is 'n dorp in Namibië met 'n bevolking van 22 822 inwoners (2011), in die Osjana-streek in die noorde van Namibië, wat grens aan Oshikoto-streek. Ondangwa is oorspronklik as 'n sendingstasie van die Finse Sendinggenootskap in 1890 gestig. In 1914 het dit 'n regeringstasie geword. Ondangwa word gesê om die einde van die Ondongagebied te beteken. (Ondonga is een van die koninkryke van Owamboland), en Ondangwa is geleë op die westelike rand van hierdie koninkryk. Die dorp is ongeveer 80 km (50 myl) van die grens met Angola, langs die B1 hoofweg geleë . Dit is een van die wonings van die konings van Ondonga. (Koning Eliphas Kauluma, die vader van die huidige koning woon tans hier). Die meeste van die inwoners van die dorp praat Oshindonga. Ondangwa is die distrikshoofstad van die Ondangwa-kiesafdeling. "Table 4.2.2 Urban population by Census years (2001 and 2011)" (PDF). Namibia 2011 – Population and Housing Census Main Report. Namibia Statistics Agency. p. 39. Geargiveer vanaf die oorspronklike (PDF) op 2 Oktober 2013.


Die Slanksandkruiper (Rhinobatos holcorhynchus) is 'n sandkruiper wat aan die ooskus van Afrika voorkom vanaf Kenia tot by Port Shepstone. Die rug van die sandkruiper is olyfgroen en somtyds is daar donker kolle op. Daar is 'n prominente swart kol op die onderkant van die snoet. In Engels staan die vis bekend as die Slender guitarfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 MarineSpecies.org (en) http://www.fishbase.org/summary/Rhinobatos-holcorhynchus.html


Die koninkryk Koesj (gespel Kus in die Afrikaanse Bybel) was ’n antieke koninkryk in Nubië wat aan die Nylrivier van Soedan en Egipte geleë was. Dit was gesentreer in die gebied waar die Blou- en Wit-Nyl saamvloei en val vandag in Soedan. Volgens Egiptiese bronne was die plaaslike naam k3š (kuɫuʃ of kuʔuʃ uitgespreek). Dit was ook ’n etniese term vir die plaaslike bevolking en kom voor in die naam van byvoorbeeld koning Kasjta ("die Koesjiet"). Die Koesjitiese bewindstydperk in Nubië het begin ná die einde van die Bronstydperk en die val van die Nuwe Ryk van Antieke Egipte, waarvan dit vroeër deel was. Sy hoofstad in die vroeë deel van sy bestaan was Napata (die hedendaagse Karima in Soedan). Die hoofstad is later na Meroë geskuif. Die eerste konings van Koesj het die land se grense aansienlik uitgebrei. Nadat koning Kasjta Egipte in die 8ste eeu v.C. binnegeval het, het die Koesjitiese konings as farao's van die 25ste Dinastie regeer.


Taharqa (ook bekend as Taharka, Tirhaka of Tarakos volgens Manetho) was ’n farao van Antieke Egipte se 25ste Dinastie en die koning van Koesj (nou in Noord-Soedan). Taharqa was die seun van Pije, die Nubiese koning van Napata wat Egipte verower het. Hy was ook die neef en opvolger van Sjebitkoe. Die suksesvolle veldtogte van Pije en Sjebitkoe het die weg gebaan vir ’n vooruitstrewende bewind vir Taharqa. Hy het minstens vier vroue gehad: Takahatenamoen, Atachebasken, Naparaje en Tabekenamoen. Hoewel daar tydens Taharqa se bewind baie konflik met die Assiriërs was, was dit hoofsaaklik ’n tyd van vooruitgang en vernuwing in Egipte en Koesj. Sommige geleerdes glo Taharqa was dieselfde persoon as die Bybelse Tirhaka, koning van Kus (Koesj), wat oorlog gevoer het teen die Assiriese keiser Sanherib gedurende die bewind van koning Hiskia van Juda (2 Kon 19:9; Jes 37:9). Toe hy omtrent 20 jaar oud was, het hy en die Egiptiese/Koesjitiese leër op Hiskia se versoek die Assiriërs se aantog na Jerusalem gekeer. Sanherib het van sy beleg afgesien en teruggekeer huis toe.


'n Woordvormingsprosedure is produktief wanneer 'n reël spontaan deur die taalgebruikers toegepas kan word om woorde te vorm wat hulle nog nooit voorheen gehoor, gesien of gebruik het nie, maar waarvan nietemin die betekenis volkome voordiehandliggend is, en hulle dus as gewone woorde begryp word. Taalgebruikers het ’n verskeidenheid moontlikhede om nuwe woorde te skep om só die woordeskat uit te brei volgens ’n vorm-betekenissistematiek. Voorbeelde is: vorming van meervoudsvorme verandering van ’n werkwoord in ’n naamwoord vorming van ’n vroulike naamwoord deur die -in by te voeg soos byvoorbeeld in koning – koningin. Daar is ander maniere om nuwe woorde te skep, soos die kombinering van twee of meer woorde (of morfeme) om ’n nuwe een te skep. Dit val nie onder vorm-betekenissistematiek nie omdat dit bewustelik saamgevoeg word. Nuwe woorde wat volgens die vorm-betekenissistematiek gevorm word, word sonder opset gevorm volgens vaste reëls, soos die meervoudsvorming met ’n -e of -s. Maar daar is geen reëls vir watter woorde saamgevoeg kan word tot ’n betekenisvolle nuwe woord nie.


Die 13de eeu v.C. het geduur van 1300 tot 1201 v.C. 1292 v.C.: Einde van die 18de Dinastie van Egipte en die begin van die 19de Dinastie. 1282 v.C.: Pandion II, die legendariese koning van Athene, sterf ná ’n bewind van 25 jaar. 1279 v.C. (31 Mei): Ramses II begin regeer in Antieke Egipte. 1274 v.C.: Die Slag van Kadesj in Sirië. 1269 v.C.: Die Egiptenare en Hetiete onderteken die eerste bekende vredesverdrag ná die Slag van Kadesj. 1251 v.C. (7 September): ’n Sonsverduistering dui die beweerde geboorte aan van die mitiese Herakles (Hercules) in Thebe, Griekeland. 1250 tot 1192 v.C.: Wu Ding is die koning van die Shang-dinastie in China. 1213 v.C.: Theseus, die legendariese koning van Athene, word afgesit en opgevolg deur Menestheus. 1212 v.C.: Die Egiptiese farao Ramses II sterf. 1207 v.C.: Farao Merneptah behaal ’n oorwinning teen Israel.


Die Volkswagen Polo R WRC is 'n wêreldtydrenmotor gebaseer op die Volkswagen Polo padmotor. Dit word gebou en bedryf deur Volkswagen Motorsport vir gebruik in die Wêreldtydrenkampioenskap. Die motor, wat sy debuut aan die begin van die 2013-seisoen gemaak het, is volgens die nuwe wêreldtydrenmotorregulasies vir 2011 gebou, wat gebaseer is op die bestaande Super-2000 regulasies, maar word aangedryf deur 'n turbo-aangejaagde 1,6 liter-enjin eerder as die normaal geaspireerde 2 liter-enjin wat in Super 2000-motors diens doen. Die Polo R WRC merk Volkswagen se hertoetreede as 'n vervaardiger in die Wêreldtydrenkampioenskap. Volkswagen Motorsport het van 1983 tot 1988 die Volkswagen Golf GTI en GTI 16V ingeskryf in tydrenne met min sukses, insluitende ses podiumpleke en 'n oorwinning in die 19de Ivoorkustydren in 1987. Die maatskappy het ook die Volkswagen Golf Mk3 en Mk4 beskikbaar gestel as 'n boustelmotor vir privaatinskrywings tydens die Groep A-era van 1993–1997, alhoewel die gebruik meestal beperk was tot Britse nasionale kampioenskappe. Citroën DS3 WRC Ford Fiesta RS WRC Ford Focus RS WRC Hyundai i20 WRC Mini John Cooper Works WRC Toyota Yaris WRC "Volkswagen extends WRC programme to 2019".


Die Citroën Berlingo en Peugeot Partner is byna identiese paneelwaens en ontspanningsvoertuie wat deur die PSA Peugeot Citroën alliansie vervaardig word sedert 1996. Hulle is gebaseer op die Citroën ZX/Peugeot 306 stasiewa se vloerpan en onderstel. Met hul vierkantige, boksagtige vragruim en aerodinamiese voorkant, kan hulle konseptueel beskou word as die afstammelinge van die Citroën 2CV. Beide die Berlingo en Partner is in saamgepersde aardgas en elektriese weergawes beskikbaar, almal met inlynviersilinderenjins. Die paneelwaens is die Berlingo en Partner, terwyl die ontspanningsvoertuie bekend staan as die Berlingo Multispace en Partner Combi. In Italië was die eerste geslag van die Partner bekend as die Peugeot Ranch. Wikimedia Commons het meer media in die kategorie Citroën Berlingo.


'n Balein is 'n dun, plat en soepel strook van 'n buigsame materiaal wat veral in die modebedryf gebruik word om dele van 'n kledingstuk mooi regop, netjies en styf te hou. Baleine word teenswoordig van metaal, been, plastiek , PVC en ander kunsstowwe gemaak. Oorspronklik was baleine 'n neweproduk van die walvisvangs. Balein is 'n stewige horingproduk uit die bek van 'n baardwalvis, ook bekend as die baleinwalvis. Hierdie walvisse het in die bokaak in die plek van tande twee rye horingplate, bekend as baleine. Hierdie baleine bestaan uit keratine, en is stywerig en elasties. So 'n walvis gebruik die baleinplate om plankton uit die seewater te filtreer. Die beste soort balein was afkomstig van die Groenlandse walvis, die noorkapper en die suidelike walvis. In 1820 het die Kaapkolonie 'n 31 280 pond balein ter waarde van 3 600 Riksdaalders uitgevoer. Weens die veranderende mode het die vraag na balein vroeg in die 20ste eeu baie afgeneem. Die wêreldwye afkeer in die walvisvangs het meegewerk om die verkoop teen te werk. Baleine word nou uit moderne kunsstowwe vervaardig.


Harmonie is 'n vrouekoshuis van die Universiteit Stellenbosch. Dis in 1905 opgerig en is naby die Konservatorium geleë. Die argitekte van die gebou was die vennote John Parker en Alexander Forsyth. (en) Die argitektuurwebtuiste Artefacts.co.za se inskrywing oor Harmonie. URL besoek op 27 April 2015. Hierdie artikel is ’n saadjie. Voel vry om Wikipedia te help deur dit uit te brei.


Prof. Johannes Cornelis (Joon) van Rooy (Steynsburg, 9 Julie 1890 – 29 Augustus 1954) was 'n akademikus van die Potchefstroomse Universiteitskollege en Afrikaanse kultuurleier. Van Rooy is op Steynsburg gebore en was 'n kleinseun van die Van Rooy-stamvader, Johannes Cornelis van Rooy, wat in 1857 na Suid-Afrika verhuis het en wie se name die latere prof. Van Rooy gekry het. Joon van Rooy het aan die Gereformeerde Kerk se Teologiese Skool op Potchefstroom studeer, aan Unisa en aan die Vrije Universiteit in Amsterdam. Met sy aanstelling as lektor in filosofie aan die Potchefstroomse Universiteitskollege in 1919, opgevolg deur sy bevordering tot professor in 1921, aanvaar hy sy lewensloopbaan as akademikus. Aan die PU vir CHO het hy as hoogleraar, dekaan van verskillende fakulteite, as registrateur, sekretaris van die senaat en die raad, ondervoorsitter van die senaat, rektor en kanselier diens van onskatbare waarde gelewer. Hom en talle van sy medegrondleggers en -bouers was dit beskore om die klein en geringgeskatte kollege te sien uitgroei tot die volwaardige Potchefstroomse Universiteit vir Christelike Hoër Onderwys.


Stephen Mokoka (gebore 31 Januarie 1985) is 'n Suid-Afrikaanse langafstandatleet. Mokoka neem aan wedlope van 3000 meter tot marathonafstande deel. Hy het vier medaljes tydens die Universiade ingepalm en het Suid-Afrika internasionaal in landlope en baanitems verteenwoordig. Hy het ook Suid-Afrika in die marathon by die Olimpiese Somerspele van 2012 verteenwoordig. Mokoka se profiel op iaaf.org Profiel op sports-reference.com Geargiveer 18 Desember 2012 op Wayback Machine


Ds. Alewyn Petrus Burger (Montagu, 10 Mei 1853 - Middelburg, Transvaal, 30 Oktober 1937) was 'n predikant in die Nederduitse Gereformeerde Kerk en medegrondlegger van dié kerk in Transvaal, veral wat die armesorg betref. Burger was die oudste seun van Alwyn Petrus Burger en sy vrou, Catharina Margaretha van Zijl. Sy vernaamste skoolopleiding geniet hy op Montagu en gaan daarna onder aanmoediging van die plaaslike predikant ds. Servaas Hofmeyr na Stellenbosch vir opleiding aan die Kweekskool as predikant. Ná sy toetrede tot die kerk in 1883 vertrek hy na die ZAR om predikant te word van die gemeente Nasaret (Middelburg, ZAR), wat hy dan ook 45 jaar lank bedien, sy eerste en enigste gemeente. Tydens hierdie tyd was daar net vier NG predikante in die ZAR, ds. H.L Neethling, H.J. Neethling, H.J.L. du Toit en ds. Burger. In 1885 vind die kerkvereniging met die NH Kerk plaas waaraan ds. Burger deel het. Met die uitbreek van die Tweede Anglo-Boereoorlog (1899-1902) sluit hy hom as veldprediker by die Middelburg-kommando aan, maar word in Februarie 1902 gevang en na Indië gestuur, waar hy in Shahjahanpur en in die kamp Bhimtal van die vrugbaarste maande van sy bediening beleef.


Wijnjewoude (Wes-Fries: Wynjewâld) is 'n dorp in die Nederlandse provinsie Friesland. Die dorp lê tussen Drachten en Oosterwolde en ressorteer onder die munisipaliteit Opsterland (Wes-Fries: Opsterlân). Kerk van Wijnjeterp Kerk van Duurswoude Wikimedia Commons het meer media in die kategorie Wijnjewoude. Hierdie artikel is ’n saadjie. Voel vry om Wikipedia te help deur dit uit te brei.


Oosterwolde (Wes-Fries: Easterwâlde) is 'n groot dorp in die Nederlandse provinsie Friesland. Die dorp lê suidoos van Drachten en ressorteer onder die munisipaliteit Ooststellingwerf (Wes-Fries: Eaststellingwerf). 1954 – 3.634 1959 – 4.276 1964 – 4.936 1969 – 6.338 1974 – 8.033 2006 – 9.836 2009 – 9.927 Kerk van Oosterwolde Hoofbrug in Oosterwolde Wikimedia Commons het meer media in die kategorie Oosterwolde. Hierdie artikel is ’n saadjie. Voel vry om Wikipedia te help deur dit uit te brei.


Hettie Smit, pseudoniem van mev. S.J. van Vuuren (1908–1973), was 'n Afrikaanse skryfster wat veral bekend is vir haar roman Sy kom met die sekelmaan (1937) wat in 'n dagboek- en briefvorm geskryf is en oorspronklik in 1937 deur die Vereniging vir die Vrye Boek in Kaapstad uitgegee is. Dit staan bekend as die eerste bieg- of belydenisroman in Afrikaans en is gegrond op die briefwisseling tussen Smit en die skywer en digter WEG Louw. Dié boek het meer as 10 herdrukke beleef en is in 2001 opgevoer met Nicole Holm en spelleiding deur Juanita Swanepoel. Hiernaas volg daar ook 'n aantal jeugstukke, artikels en resensies uit haar pen. Smit het op die dorpie Koffiefontein in die Vrystaat grootgeword en later op Brandfort skoolgegaan, waar haar vader prokureur was. Haar gesin was lidmate van die Gereformeerde Kerk. Haar verdere opleiding het sy aan die Universiteit van Kaapstad ontvang, waar sy die grade M.A. en B.Educ. behaal het. Sy het op talle plekke skoolgehou: Wellington, Prins Albert, Hennenman, Bloemfontein, Kimberley en Pretoria, en is later met S.J. van Vuuren van die departement van landbou en bosbou in die hoofstad getroud.


Die DKW Munga was 'n DKW-handelsmerk veldvoertuig gebou deur Auto Union GmbH in Ingolstadt, Duitsland. Die naam Munga kom terloops van die Duitse frase Mehrzweck Universal Geländewagen mit Allradantrieb, wat vertaal word as "veeldoelige universele veldmotor met vierwielaandrywing". Produksie het in Oktober 1956 'n aanvang geneem en is in Desember 1968 gestaak. In hierdie tydperk is 46 750 motors gebou. Die 38ste Internasionale Motorskou van 1957 in Frankfurt am Main was 'n groot sukses vir Auto Union, toe die Munga van stapel gestuur is. Die voertuig, met buitengewone stamina, was nie net deur die Wes-Duitse Bundeswehr aanvaar as 'n voertuig uniek in sy klas nie, maar is ook in groot getalle aangekoop vir die Duitse grenspolisie en verskeie buitelandse militêre formasies binne NAVO. Die burgerlike weergawe van die Munga is wyd gebruik in Wes-Duitsland vir landbou- en bosbouwerk in die besonder, maar het ook oorsee gewild geword, veral in lande waar "iewers heen te gaan" vervoer nodig is as gevolg van swak paaie, soos groot dele van Suid-Amerika en Suid-Afrika.


Heinrich Wilhelm Matthäus Olbers (1758–1840) was 'n Duitse sterrekundige, geneesheer en fisikus. Hy het twee asteroïdes en ses komete ontdek en het 'n metode ontwikkel om die baan van 'n komeet met slegs drie waarnemings te bepaal. Olbers se Paradoks, wat deur hom geformuleer is, redeneer dat die heelal nie oneindig groot kan wees nie. Olbers is op 11 Oktober 1758 in Bremen gebore. Hy studeer tussen 1777 en 1780 medisyne aan die universiteit van Göttingen. Na 'n jaar se hospitaalopleiding in Wene vestig hy homself as 'n arts in Bremen. Sy passie lê egter by die sterrekunde en hy bou vir homself 'n privaat sterrewag. Nadat hy in 1820 om gesondheidsredes sy praktyk moes opgee, kon hy homself volledig op die sterrekunde toespits. In 1797 word Olbers bekend, nadat 'n metode wat hy ontwikkel het om die baan van 'n komeet met net drie waarnemings vas te stel, gepubliseer word. Die metode is sonder sy medewete gepubliseer, maar het tydens die hele 19de eeu in gebruik gebly. Op 1 Januarie 1802, presies een jaar na die ontdekking daarvan deur Giuseppe Piazzi, neem hy die planetoïde Ceres waar.


Die grammatikale konstruksie van 'n sin verwys na die woorde se orde en rangskikking daarin, en die reëls waarvolgens dit gebeur. Taal kan as 'n simboliese tekensisteem beskou word. Woorde het ’n bepaalde vorm en word gekoppel aan ’n betekenis. As mens na woorde verwys word sekere konvensies gebruik. Die ‘ge...” konstruksie kan byvoorbeeld gebruik word om verlede tyd aan te dui. Taal bestaan uit drie dele naamlik tekens, betekenis en ’n kode wat hulle met mekaar verbind. Tekens kan gekonstrueer wees uit klanke, letters, simbole of gebare, afhangende van hoe die taal voorgestel word. Eenvoudige tekens kan gekombineer word in komplekse tekens soos sinsdele. ’n Sin word in verskillende komponente verdeel, soos die onderwerp (of naamwoordstuk), die gesegde (die werkwoord), en die voorwerp (objek). Sinne kan verskillend aanmekaar gesit of gekonstrueer word om hulle 'n heeltemal ander betekenis te gee, al gebruik mens dieselfde woorde. 'n Voorbeeld hiervan is die stelsin Dit gaan reën. Dit kan vergelyk word met die vraagsin Gaan dit reën?


Veracruz is een van die 31 deelstate wat saam met die Federale Distrik, die 32 Federale Entiteite van Meksiko vorm. Xalapa is die hoofstad en Veracruz is die grootste stad. Die deelstaat is aan die Golf van Meksiko geleë. (es) "Resumen". Cuentame INEGI. Geargiveer vanaf die oorspronklike op 10 Oktober 2014. Besoek op 12 Februarie 2013. (es) "Relieve". Cuentame INEGI. Geargiveer vanaf die oorspronklike op 11 Oktober 2014. Besoek op 20 Oktober 2010. (es) "ENOE". Besoek op 24 Augustus 2012. (es) "Senadores por Veracruz LXI Legislatura". Senado de la República. Besoek op 9 April 2010. "Las Diputaciones Provinciales" (PDF) (in Spaans). p. 15. Geargiveer (PDF) vanaf die oorspronklike op 28 Mei 2016. Besoek op 18 Julie 2015. (es) Nettie Lee Benson; Colegio de México. Centro de Estudios Históricos; Universidad Nacional Autónoma de México (1994). La diputación provincial y el federalismo mexicano. UNAM. pp. 227–. ISBN 978-968-12-0586-7. Besoek op 20 Februarie 2011. "Mexico en Cifras" (in Spaans). INEGI. Geargiveer vanaf die oorspronklike op 2 April 2012.


'n Femtometer (simbool: fm) is 'n lengtemaat wat van die SI-basiseenheid vir lengte, die meter, afgelei is en word geskryf as (0,000000000000001 m). Dit word uitgedruk as 1x10-15 m. Hierdie artikel is ’n saadjie. Voel vry om Wikipedia te help deur dit uit te brei.


Die historiese en kunsterm Biedermeier verwys na die tydperk tussen 1815 (die jaar waarin die Weense Kongres gehou is) en 1848 (die begin van die burgerlike rewolusie) in die deelstate van die Duitse Bond. Ten opsigte van sy politieke betekenis word die term veral met die sogenaamde Restourasietydperk en die staatspolitieke ontwikkeling ná die einde van die Napoleontiese periode en die Weense Kongres verbind. Ewe belangrik is Biedermeier as sambreelterm vir 'n kuns- en kultuurperiode, alhoewel dié periode nie suiwer afgebaken kan word nie. So dateer baie assosiasies met die Biedermeierperiode uit die laat 19de eeu. Hulle word tans as ooglopende projeksies uit dié tyd beskou. Die teenoorgestelde beweging, wat in dieselfde periode val, staan as Vormärz (die tyd voor die rewolusionêre bewegings van Maart 1848) bekend. Dit word verbind met pogings om die politieke situasie in Duitssprekende lande rewolusionêr te verander en vind sy literêre neerslaag onder meer in die werke van skrywers soos Georg Büchner en Heinrich Heine. Biedermeier as kunsterm verwys enersyds na die spesifieke kultuur en kuns van die burgersklas, wat sy uitdrukking byvoorbeeld in tuismusiek, binne-argitektuur en mode gevind het, andersyds na die destydse literatuur wat dikwels as kleingeestig, vervelend of behoudend afgestempel word.


Die NG gemeente Ventersburg is 'n Vrystaatse gemeente van die Nederduitse Gereformeerde Kerk met sy middelpunt op die dorp Ventersburg. In 2016 het die gemeente bestaan uit 261 belydende en 71 dooplidmate met 11 dorps- en ses plaaswyke. Lank voor Ventersburg as dorp erken is, was dit al bekend as die plek waar lede van die Gereformeerde Kerk bymekaargekom het om hul godsdiensoefeninge te hou. Die omgewing van die dorp is byna vanaf die tyd van die Groot Trek bewoon. In 1859, ná die koms van ds. Dirk Postma uit Nederland na Suid-Afrika, is die tweede Gereformeerde gemeente gestig in die Vrystaat, en wel op die plaas Kromfontein van die Voortrekker P.A. Venter. Venter het in 1872 besluit om 'n deel van sy plaas te laat opmeet in erwe en te verkoop vir 'n dorp. In 1876 het die Volksraad die plek as 'n dorp erken. Al het die dorpie maar stadig gegroei het, het die Volksraad in 1884 daar 'n pos- en telegraafkantoor laat oprig, aangesien dit op die hoofweg na die Noorde geleë is. Belangrike historiese plekke in die nabyheid van Ventersburg is daar geleë.


'n Brik is 'n seilskip met twee maste. Die skepe het al in die 16de eeu voorgekom, maar is veral in die loop van die 18de eeu as 'n betreklike klein, vinnige oorlogskip gebruik, later ook as koopvaardyskip. Brikke kan nie maklik wind op vaar nie en het 'n relatief groot bemanning nodig om hulle aan die beweeg te kry. Hierdie artikel is ’n saadjie. Voel vry om Wikipedia te help deur dit uit te brei.


Die framboos is die eetbare vrugte van 'n menigte van plantspesies in die genus Rubus van die roosfamilie, waarvan die meeste in die subgenus Idaeobatus val; die naam is ook van toepassing op hierdie plante self. Frambose is meerjarige plante met houtagtige stingels. Frambose is 'n belangrike kommersiële vrugtegewas, wat wyd verbou word in alle gematigde streke van die wêreld. Baie van die belangrikste moderne kommersiële rooi framboos kultivars is afkomstig van kruisings tussen R. idaeus en R. strigosus. Sommige plantkundiges verbind die Eurasiese en Amerikaanse rooi frambose almal aan 'n enkele spesies, Rubus idaeus, met die Europese plante dan geklassifiseer as óf R. idaeus subsp. idaeus of R. idaeus var. idaeus, en die inheemse Noord-Amerikaanse rooi frambose geklassifiseer as óf R. idaeus subsp. strigosus, of R. idaeus var. strigosus. Onlangse teling het gelei tot kultivars wat doringloos is en sterk regop groei, sonder die nodigheid van ondersteuning. Vrugte van vier verskillende spesies frambose. Die mees algemeen gekweekte framboos dra rooi bessies. Pers frambooshibriede (asook swart framboos) is van belang vir kwekers vanweë hul potensiaal as nutraseutika.


Adam Kok I (1710–1795), gebore as Adam Eta, was die eerste leier (kaptein) van die Griekwas in Suid-Afrika. Adam Kok is in 1710 as Adam Eta gebore. Sy ouers sterf in 1713 tydens 'n pokke-epidemie en hy is deur sy oom en tante in die omgewing van Piketberg opgevoed. Adam Eta word die slaaf van die Nederlander Jacobus Hollander, wat hom in ruil vir 'n stuk grond aan die goewerneur van die Kaapkolonie (Jan de la Fontaine) aanbied. Hy werk as 'n kok vir die goewerneur en neem die naam "Adam Kok" aan. Omdat die volgende goewerneur (Hendrik Swellengrebel) sy eie kok gehad het, word Kok opgesluit. Die volgende goewerneur (Ryk Tulbagh) stel Kok vry en vergoed hom vir sy gevangenskap met 'n wa, gewere, buskruit, tien osse en 'n huis by Boesmanskloof. Na sy vrylating ontmoet Kok die Griekwa-stamhoof Koos Kleinman, wat hom as sy opvolger aanwys. Na die dood van Kleinman word Kok deur die Kaapkolonie as stamhoof van die Griekwa erken en tot kaptein benoem.


Linschoten kan na een van die volgende verwys: Linschoten (dorp), 'n dorp in Utrecht, Nederland Linschoten (rivier), 'n rivier in Utrecht, Nederland Linschoten (van), 'n van


Die Federale Distrik Krim (Russies: Крымский федеральный округ) is een van die nege federale distrikte van Rusland. Dit is op 21 Maart 2014 gestig ná die betwiste anneksasie van die Krim deur Rusland. Die distrik sluit in die Republiek Krim en die federale stad Sewastopol, wat deur die grootste deel van die internasionale gemeenskap beskou word as deel van Oekraïne. Laasgenoemde land beskou die gebied saam met die Volksrepublieke Loegansk en Donetsk as "tydelik besette gebiede". Die administratiewe hoofstad van die federale distrik is Simferopol. "В России создан Крымский федеральный округ" (in Russies). RBC. 21 Maart 2014. Geargiveer vanaf die oorspronklike op 10 Julie 2015. Law about occupied territories of Ukraine. Mirror Weekly. 15 Mei 2014 Higher educational institutions at the temporarily occupied territories of Ukraine will not work - the minister of education. Newsru. 1 Oktober 2014


Die Gloriais die naam van die tweede gesang van die liturgie van die Katolieke Mis. In Latyn word dit ook die "Hymnus Angelicus" (Lied van die Engele) genoem. Die volledige teks in Latyn is soos volg: Die gesang word gewoonlik gevolg deur die akklamasie ("Die klein Gloria") Vry vertaling in Afrikaans: Die eerste gedeelte bestaan uit die Latynse vertaling van die loflied wat die engele volgens die evangelie van Lukas (Lukas 2 : 14) gesing het (1933 vertaling) "Eer aan God in die hoogste hemele en vrede op aarde, in die mense 'n welbehae!" Volgens die Liber Pontificalis het Pous Telesforus die Gloria in die Mis ingevoer. Aanvanklik is die Gloria slegs tydens Kersfees gesing, maar deesdae is dit 'n vaste gedeelte van elke Mis. Een van die bekendste toonsettings van die Gloria is die van die Italiaanse komponis Antonio Vivaldi. doxology. (2008). Encyclopædia Britannica. Deluxe Edition. Chicago: Encyclopædia Britannica. Fortescue, A. (1909). Gloria in Excelsis Deo. In The Catholic Encyclopedia. New York: Robert Appleton Company.


Die Reina Prinsen Geerligs-prys was 'n literêre prys wat jaarliks toegeken is. Die prys is in 1946 deur die skrywer Reina Prinsen Geerligs (1922–1943) se ouers ingestel. Geerligs het in die Tweede Wêreldoorlog omgekom en haar ouers wou hul herinnering aan haar op die manier gedenk. Die prys is aan jong letterkundiges van 20 tot 25 jaar uitgereik. Dit is vir die laaste keer in 1979 toegeken. Die prys is aan verskeie Nederlandse skrywers toegeken, onder andere aan: Harry Mulisch, Gerard Reve, J. Bernlef, Remco Campert en Leon de Winter.


Dr. P.C. Schoonees (*23 Desember 1891, Uniondale - † 31 Oktober 1970, Strand) (Oom Sarel) was 'n Afrikaanse skrywer en leksikograaf en 'n lid van die Suid-Afrikaanse Akademie vir Wetenskap en Kuns. Hy was ook die hoofredakteur van die Handwoordeboek van die Afrikaanse Taal vanaf 1947. Hy het ook onder die skuilnaam "Jan Kloppers" geskryf. Pieter Cornelis Schoonees is op 23 Desember 1891 in die Karoodorpie Uniondale in die Langkloof gebore. Sy vader is ook P.C. Schoonees en sy moeder is Sophia Terburgh, wat beide in Nederland gebore is en daarvandaan na Suid-Afrika gekom het, sy vader as tienjarige seun uit Amsterdam. Die jong Schoonees ontvang sy skoolopleiding op sy geboortedorp en matrikuleer in 1908 aan die Uniondale Public School. Hy studeer vanaf 1909 tot 1910 aan die Victoria Kollege op Stellenbosch, waar hy in 1909 die intermediêre B.A. aflê. Hy kry hier klas by onder andere W.J. Viljoen en D.F. Malherbe en onder invloed van die Afrikaanse Taalvereniging ontwikkel hy hier ’n liefde vir Afrikaans. Om gesondheidsredes moet hy in April 1910 noodgedwonge sy studies onderbreek en sy ideaal om predikant te word, laat vaar.


Imelda Marcos (gebore 2 Julie 1929 in Manila, Filippyne as Imelda Remedios Visitación Trinidad Romuáldez) is 'n Filippynse politikus en weduwee van die 10de Filippynse president, Ferdinand Marcos. Sy word onthou as die Eerste Dame van die Filippyne gedurende haar man se presidensie, asook vir haar enorme versameling van 2 700 pare skoene wat wêreldwyd opslae gemaak het. Katherine Ellison, Imelda, Steel Butterfly of the Philippines, McGraw-Hill, New York, 1988. ISBN 0-07-019335-5 Imelda: a Story of the Philippines, Beatriz Francia Rowan, Roy (29 Maart 1979). "Orchid or Iron Butterfly, Imelda Marcos Is a Prime Mover in Manila" (in Engels). People Magazine. Geargiveer vanaf die oorspronklike op 3 Maart 2016. Besoek op 23 Julie 2006. Hierdie artikel is ’n saadjie. Voel vry om Wikipedia te help deur dit uit te brei.


In die fisika is hoekfrekwensie ω 'n skalaar mate van rotasie spoed. Hoekfrekwensie (of hoekspoed) is die skalaar groote van die vektorhoeveelheid hoeksnelheid. Die verskil tussen hoekfrekwensie en hoeksnelheid is dat die hoeksnelheid die rigting en orientasie van rotasie (in 2D en 3D ruimte) kan aandui as 'n vektor waar hoekfrekwensie slegs 'n skalaar grootte is. Een omwenteling is gelyk aan 2π radiale, dus kan hoekfrekwensie deur die volgende formule beskryf word: ω = 2 π T = 2 π f , {\displaystyle \omega ={{2\pi } \over T}={2\pi f},}


Infeksie is wanneer 'n mikro-organisme 'n persoon se liggaam binnekom en dan vermenigvuldig (dit hoef nie noodwendig skadelik te wees nie). As die organisme skade aanrig, en die normale funksie van die gasheer versteur, word dit 'n siekte genoem. In erge gevalle kan 'n infeksie tot die dood van die geïnfekteerde individu lei. Die betrokke mikro-organisme wat iemand siek maak, word 'n patogeen (of siekteverwekker) genoem. As die patogeen nie deur die immuunstelsel herken en verwyder word nie, word daar van 'n besmetting eerder as 'n infeksie gepraat. 'n Infeksie het dikwels inflammasie tot gevolg. Soos die patogeen deur die liggaam versprei sal die liggaam teenliggaampies vervaardig. Ontleding van die teenliggaampies kan help om te bepaal met welke patogeen die liggaam geïnfekteer is. Infeksies kan deur virusse, bakterieë, parasiete en swamme veroorsaak word. Hierdie vier soorte is vir die meeste aansteeklike siektes verantwoordelik. Daar is ook ander soorte. Malkoeisiekte word byvoorbeeld deur prione veroorsaak. Prione is 'n tipe virus wat basies uit abnormale klompe proteïene bestaan. Ons is nie eens seker of prione lewendig is nie, maar hulle tree net soos ander aansteeklike siektes op.


Die Ou Nederlandsche Bank, langs Kerkplein, Pretoria, is ontwerp deur die Nederlandse argitek Willem de Zwaan. Die gebou is op 2 Desember 1897 in gebruik geneem. Die grondvloer is gebruik deur die Nederlandsche Bank en Crediet Vereeniging terwyl die eerste vloer beset was deur die 'Zuid-Afrikaansche Fabrieken voor Ontplofbare Stoffen'. Die ontwerp is in die Vlaamse Neorenaissance-styl gedoen, met 'n tipiese trapgewel en verchroomde omsoming ('speklaag'). Die Ou Nederlandsche Bank is as 'n Provinsiale Erfenisterrein verklaar en word ingevolge Artikel 34 van die Wet op Nasionale Erfenishulpbronne (Wet 25 van 1999) beskerm, aangesien dit ouer as 60 jaar is. Wikimedia Commons het meer media in die kategorie Ou Nederlandsche Bank. UP Repository: Old Netherlands Bank building, Church Square, Pretoria, South Africa, Besoek op 29 Desember 2014 SAHRA:Nederlandsche Bank Building Church Square Pretoria, Besoek op 29 Desember 2014 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°44′49.34″S 28°11′13.86″O / 25.7470389°S 28.1871833°O / -25.7470389; 28.1871833


Die Transvaalse Provinsiale Raad was die provinsiale raad van Transvaal in Suid-Afrika. Dit het deur die Suid-Afrika-wet van 1909 tot stand gekom en het vanaf die stigting van die Unie van Suid-Afrika op 31 Mei 1910 bestaan. Die eerste verkiesing vir die provinsiale raad het op 15 September 1910 (dieselfde dag as die algemene verkiesing) plaasgevind. Die provinsiale raad het tot 1986 bestaan, waarna sy funksies na die versterkte uitvoerende mag van die Staatspresident oorgedra is. Die provinsie self het tot 1994 bestaan, waarna die provinsies heringedeel is. Die Transvaalse Provinsiale Raad was volgens kiesafdelings ingedeel. Van die kiesafdelings sluit in: Langlaagte, Lichtenburg, Losberg, Lydenburg, Marico, Potchefstroom, Pretoria-Distrik (Noord), Pretoria-Distrik (Suid), Pretoria-Oos, Pretoria-Wes, Roodepoort, Rustenburg, Standerton, Troyeville, Turffontein, Wakkerstroom, Waterberg en Wolmaransstad.


Die Bantoetale vorm 'n taalfamilie wat self deel uitmaak van die Niger-Kongo-taalgroep. Bantoetale word gepraat in Suid-Kameroen, in die suidooste van Nigerië, Gaboen, Republiek van die Kongo, Demokratiese Republiek van die Kongo, Uganda, Kenia, Tanzanië, Burundi, Rwanda, Angola, Zambië, Malawi, Mosambiek, Zimbabwe, Namibië, Botswana en Suid-Afrika. Deur dié breë verspreiding is die Bantoefamilie die mees wyd verspreide taalfamilie in Afrika, met ongeveer 310 miljoen sprekers. Hulle is in die hele Sentraal- en Suider-Afrika versprei en vorm in al daardie lande die mees gebruikte tale, hoewel meestal Engels, Frans, Portugees of Spaans die amptelike tale vorm. In die noordweste grens die Bantoetale aan die ander Niger-Kongo-tale, in die noordooste aan die Nilo-Sahariese en Afro-Asiatiese tale (Semitiese en Koesjitiese tale). In die suidweste vorm die Khoisan-tale 'n enklawe binne die Bantoetale. Vir 'n oorsig sien die artikel Afrikatale. In vele westerse tale verander veral die uitgange van woorde (perd, perde). In die Bantoetale verander meestal die voorvoegsels.


Die Kuisebrivier is 'n rivier in Namibië wat slegs enkele dae per jaar vloei. Tydens oorvloedige reëns kom die andersinds droë rivier tot lewe. Die Kuiseb ontspring in die Khomshochland, 'n gebergte in die middel van Namibië en vloei deur die Namibwoestyn. Die rivier mond suid van Walvisbaai in die Atlantiese Oseaan uit. In 1907 is die gebied tussen die Swakop- en die Kuisebriviere deur die destydse Duitse koloniale administrasie as 'n wildspark verklaar. Die gebied is tans deel van die Namib-Naukluft Nasionale Park. In Januarie 2005 het die Kuiseb na jare weer die oseaan bereik. Wikimedia Commons het meer media in die kategorie Kuiseb. Hierdie artikel is ’n saadjie. Voel vry om Wikipedia te help deur dit uit te brei. Koördinate: 23°07′0″S 14°32′0″O / 23.11667°S 14.53333°O / -23.11667; 14.53333


Die Audi 100 en Audi 200 is as luukse motors vervaardig in modeljare 1968-1994 deur Audi, 'n afdeling in die Volkswagengroep. Die C2 en C3 modelle van die Audi 100 is van 1984 tot 1988 in die Verenigde State van Amerika as die Audi 5000 verkoop, en in Suid-Afrika as die Audi 500. Hierdie artikel is ’n saadjie. Voel vry om Wikipedia te help deur dit uit te brei.


Die Wipneusnagadder (Causus defilippii) is adder wat voorkom in die natter gedeeltes van Limpopo, Mpumalanga, eSwatini en KwaZulu-Natal asook gedeeltes van Zimbabwe. In Engels staan die slang bekend as die Snouted Night Adder. Die slang lyk baie soos die nagadder; dit het ook die donker v-vormige merk op die kop. Dit het 'n wipneus, die snoet is boontoe gevorm. Dit is ook kleiner as die nagadder en word ongeveer 400mm lank. Die wyfie lê tussen 3 en 9 eiers op 'n slag gedurende die somer. Die kleintjies is ongeveer 100mm lank by geboorte. Die slang vreet paddas en skurwepaddas. Die gif is sitotoksies en veroorsaak pyn en swelsel maar is nie gevaarlik vir die mens nie. Alfabetiese lys van slange Watter Slang is dit? Johan Marais. Struik Uitgewers. 2008. ISBN 978 1 77007 732 4 McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, Volume 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).


Die Haas F1-span behels die Formule Eenwedrenbedrywighede van die Haas-firma. Die span se ontwikkeling- en fabriekswerke is in Kannapolis in Amerika gesetel, maar hulle het fasiliteite vir wedrenvoorbereiding in Banbury, Verenigde Koninkryk asook Maranello, Italië. Haas F1 Racing het in 2016 as 'n selfstandige span begin deelgeneem aan Formule Eenwedrenne. Ferrari verskaf en ondersteun tans die span met spesiaalontwerpte en doelgeboude renmotorenjins. Op 29 September en 31 Oktober 2015 is aangekondig dat Romain Grosjean die span se eerste en Esteban Gutiérrez die span se tweede renjaer in die 2016-seisoen sal wees. Ondanks goeie voorbereiding van hul renmotors, het die span se jaers weinig sukses behaal, en hul eindig in die agtste plek met 29 kampioenskapspunte in 2016. Aan die einde van 2020 is beide Grosjean en Kevin Magnussen se kontrakte nie hernu nie. Die span het met twee nuwelinge in 2021 begin, Mick Schumacher, seun van die sewemalige F1-wêreldkampioen Michael Schumacher en die Rus Nikita Mazepin. Laasgenoemde is in 2022 in die span vervang deur Kevin Magnussen, weens politieke redes. ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.


Na’eem Jeenah (gebore op 8 Augustus 1965 in Durban, Suid-Afrika) is 'n akademikus en leier van verskeie anti-kapitalistiese en anti-oorlogbewegings in Suid-Afrika. Na'eem Jeenah is tans (2016) uitvoerende direkteur van die Afro-Midde-Ooste-sentrum, 'n navorsingsinstituut gewy aan die bestudering van die Midde-Ooste en Noord-Afrika sowel as die verhoudings tussen daardie gebiede en die res van Afrika. Hy het voorheen gewerk as bedryfsdirekteur vir die Instituut vir Spraakvryheid in Johannesburg, Suid-Afrika. Hy was ook 'n dosent van Politieke Studies aan die Universiteit van die Witwatersrand in Johannesburg. Na'eem, Na'eem; Shaik, Shamima (2000). "Journey of discovery: A South African Hajj". Cape Town: Full Moon Press. Cite journal requires |journal= (hulp) Na'eem, Na'eem (2005). "Religion and schools". Wits University Education Policy Unit. Cite journal requires |journal= (hulp) (Booklet) Na'eem, Na'eem; Saleh, Mohsen (2012). "The PLO: Critical appraisals from within". Johannesburg: Afro-Middle East Centre.


Vlad Tepes verwys na die volgende mense: Vlad III Drăculea (1431–1476/1477), Walachiese Prins Vlad Tepes is die naam van die volgende plekke in Roemenië: Vlad Tepes (Calarasi), munisipaliteit in die distrik van Calarasi Vlad Tepes (Giurgiu), dorp in die distrik van Giurgiu


Laventel (Lavandula angustifolia), meestal ware laventel of English lavender, alhoewel nie oorspronklik van Engeland nie, voorheen L. officinalis, is 'n blomdraende plant in die familie Lamiaceae. Dit is inheems aan die Mediterreense gebied (bv. Spanje, Frankryk, Italië en Kroasië). Dit is 'n sterk aromatiese struik wat tot 2 m hoog kan groei. Die blare is immergroen, 2-6 cm lank en 4-6 mm wyd. Die blomme is pienkpers (laventelkleur), en word gedra op spiese 2-8 cm lank aan die bopunt van slanke, blaarlose stamme wat 10-30 cm lank is. 'n Bloeiwyse net voor die bloeisels verskyn Calyx (pers) en blombragge (ligbruin) Bloeisels "Lavandula angustifolia information from NPGS/GRIN". www.ars-grin.gov. Besoek op 2008-04-12. "BSBI List 2007" (in Portugees). Botanical Society of Britain and Ireland. Geargiveer vanaf die oorspronklike (xls) op 3 Maart 2016. Besoek op 17 Oktober 2014. Wikimedia Commons het meer media in die kategorie Laventel.


'n Stedelike hitte-eiland (SHE) is 'n stedelike of metropolitaanse gebied wat as gevolg van menslike aktiwiteite aansienlik warmer as die omliggende landelike areas is. Die temperatuurverskille is snags groter as gedurende die dag, en is veral duidelik wanneer winde swak is. SHE'e is die opmerklikste in die somer en die winter. Die hoofoorsaak van die stedelike hitte-eiland effek is veranderde landoppervlakke. Die minder algemene term hitte-eiland verwys na enige gebied, hetsy bevolk of nie, wat konstant warmer as die omligende area is. Daar is verskeie oorsake van 'n stedelike hitte-eiland (SHE); donker oppervlakke absorbeer byvoorbeeld aansienlik meer sonstraling. Dit veroorsaak dat paaie en geboue in stedelike konsentrasies bedags meer as voorstedelike en landelike omgewings verhit. Nog 'n groot rede is die gebrek aan evapotranspirasie (deur byvoorbeeld 'n gebrek aan plantgewasse) in stedelike areas. As gevolg van die verminderde hoeveelheid plantegroei is daar 'n verlies aan skaduwee en die verkoelende effek van bome, asook die wegruiming van koolstofdioksied. Nog 'n oorsaak van stedelike hitte-eilande is geometriese faktore. Die hoë geboue in stedelike gebiede bevat baie oppervlakke vir die weerkaatsing en absorbering van sonlig.


Hennep of industriële hennep (van die Oud-Engelse hænep) word tipies in die noordelike halfrond aangetref. Dit behels 'n verskeidenheid van Cannabis sativa plantspesies wat spesifiek gekweek word vir die industriële gebruike van sy afgeleide produkte. Dit is een van die vinniggroeiendste plante en is een van die eerste plante wat tot bruikbare vesel verwerk is ongeveer 10 000 jaar gelede. Dit kan verfyn word in 'n verskeidenheid van kommersiële items insluitende papier, tekstiel, klere, bioafbreekbare plastiek, verf, isolasie, biobrandstof, kos en veevoer. Hoewel onwettige marijuana en industriële hennep albei lede van die spesie Cannabis sativa is, en albei die psigokomponent tetrahidrokannabinol (THC) bevat, is hulle afsonderlike stamme, elk met unieke biochemiese samestelling en gebruike en maak deel van meer as 113 cannabinoïde. Hennep het laer konsentrasies van THC en hoër konsentrasies van kannabidiol (CBD), wat sy psigo-effekte drasties verminder. Die wettigheid van industriële hennep wissel wyd tussen lande. Sommige regerings reguleer die konsentrasie van THC en laat hennep toe wat gekweek is met 'n besonder lae THC-inhoud.


Die komkommerkruid (Borago officinalis), ook bernagie genoem, is 'n maklik herkenbare, grofharige, eenjarige plant in die blomplantfamilie Boraginaceae, en dra blou blomme. Dit is inheems aan die Middellandse Seegebied en het ingeburger geraak op baie ander plekke. Dit groei bevredigend in tuine in die meeste klimaatsones, en oorleef in dieselfde tuin van jaar tot jaar deur selfsaaiing. Die blare is eetbaar en daarom word die plant hiervoor gekweek in tuine in sommige dele van Europa. Die plant word ook kommersieel verbou vir komkommerkruidolie uit sy sade. Altervista Flora Italiana, Borragine comune Borago officinalis L. Hierdie artikel is ’n saadjie. Voel vry om Wikipedia te help deur dit uit te brei.


Wynruit (Ruta graveolens, (en) rue, common rue of herb-of-grace), is 'n spesie van Ruta wat as 'n ornamentele plant of 'n krui verbou word. Dit word ook gekweek as 'n medisinale plant en tot 'n mindere mate as 'n insekweerder. Dit is inheems aan die Balkan-skiereiland. Dit word deesdae oor die hele wêreld aangeplant in tuine, veral vir sy mooi blou blare, en soms vir sy verdraagsaamheid in warm en droë grondtoestande. Wikimedia Commons het meer media in die kategorie Wynruit. Hierdie artikel is ’n saadjie. Voel vry om Wikipedia te help deur dit uit te brei.


Die Totiusprys vir Teologie en die studie van die grondtale van die Bybel is ’n prys deur die Suid-Afrikaanse Akademie vir Wetenskap en Kuns vir ’n hoogstaande publikasie of ’n reeks van hoogstaande publikasies in Afrikaans oor die Christelike teologie en/of die studie van die grondtale van die Bybel. Die prys is in 1980 op inisiatief van Sanlam ingestel as vervanging van die Stalsprys vir Teologie. By bekroning word daar veral gelet op voortgesette produktiwiteit. Die prys is aanvanklik tweejaarliks toegeken en deur Sanlam geborg maar word in die onlangse tyd driejaarliks toegeken. 1982 – Prof. J.A. Heyns 1984 – Prof. F.C. Fensham 1986 – Prof. W.J. van der Merwe 1988 – Prof. P.B. van der Watt 1990 – Prof. W.D. Jonker 1992 – Prof. D. Bosch (postuum) 1994 – Prof. W.S. Prinsloo 1995 – Prof. J.J.F. Durand 1998 – Prof. A.B. du Toit 2000 – Prof. D.J. Louw 2002 – Prof. B.A. Müller 2004 – Prof. J.H. van Wyk 2006 – Prof. J.G. van der Watt 2016 – Prof. J.M. Vorster 2019 – Dr. C.W. Burger Verwerk vanaf Die Suid-Afrikaanse Akademie vir Wetenskap en Kuns - Akademiepryse sedert 1909 "Die Raad van die Suid-Afrikaanse Akademie vir Wetenskap en Kuns: Bekronings 2016" (html).


Rhadamanthys (Grieks: Ῥαδάμανθυς), Kretiese heerser, en later 'n regter in die onderwêreld, is 'n figuur in die Griekse mitologie. Hy is ook op die Egeïese Eilande en in Boiotië vereer. Volgens legendes, wat moontlik nog uit die Minoïese tyd stam, was hy 'n magtige koning. Tydens sy lewe het hy wet en orde na Kreta gebring, en na sy dood het hy in Tartarus as 'n regverdige heerser en regter opgetree. Hy is aanvanklik as 'n afstammeling (agterkleinseun) van Kres beskou. Latere geslagsregisters plaas hom langs Minos en Sarpedon as seun van Zeus en van Europa; in die plek Sarpedon word ook Aiakos as 'n broer van Rhadamanthys en derde regter van die dooies genoem. Uit die integrasie van die ouer legende het chronologiese probleme gevolg, omdat Sarpedon aan die Trojaanse oorlog deelgeneem het, maar as Zeus se seun twee geslagte tevore gebore is. So het etlike antieke historici, vir die broers elkeen 'n afstammeling met dieselfde naam geskep. Hierdie "afstammelinge" Minos, Sarpedon en Rhadamanthys is dan die seuns van Lykastos en die Ide.


Podaleirios (Grieks: Ποδαλείριος) was ’n legendariese geneesheer in die Griekse mitologie. Hy was die seun van Asklepios en Epione. Saam met sy broer Machaon het hy 30 skepe van Thessalië in die Trojaanse Oorlog aangevoer. Hy was een van die Grieke se dokters en ook 'n dapper vegter. Podaleirios, wat Ajaks se waansin aan sy "brandende" oë herken het, het tot Kalchas se dood saam met hom by Troje geveg en het daarna in Siros, in Karië, gaan woon. Gustav Türk: Podaleirios. In: Wilhelm Heinrich Roscher (Red.): Gedetailleerde woordeboek van die Griekse en Romeinse mitologie. Band 3.2, Leipzig, 1909, Sp. >2586–2591 (Digitalisat). Homeros Ilias 4,204


In die Griekse mitologie is Filoktetes (Grieks: Φιλοκτήτης) die seun van die koning Poias van Meliboia in Thessalië, en van Demonassa (of Metone). As deel van die Argonoute het hy Jason (as een van die Argonoute) in die soektog na die Goue Vlies begelei. Hy het ook aan die kant van die Grieke aan die Trojaanse oorlog deelgeneem. Volgens die legende het Filoktetes en sy wapens 'n belangrike rol in die verowering van Troje gespeel. Hoewel hy net 'n paar keer vlugtig deur Homeros genoem word, word sy legende in latere werke (Kukliker, Tragiker) verder ontwikkel. In sy jeug was hy met die Griekse held Herakles bevriend en ook sy wapendraer. Toe niemand die brandstapel vir die verbranding van Herakles op die berg Oita wou aansteek nie, het Filoktetes die taak aanvaar. Hiervoor het Herakles hom sy boog en die gifpyle wat in die gal van die Hidra gedoop is nagelaat. Toe die Trojaanse prins Paris Helena van Sparta ontvoer, het Filoktetes as een van die leiers van die Griekse magte met sewe skepe teen Troje opgeruk.


Die Tangata manu ("voëlman", van tangata "persoon, mens" + manu "voël") was die wenner van ’n tradisionele kompetisie op Paaseiland (ook bekend as Rapa Nui). Dit was ’n jaarlikse wedstryd om die eerste eier van die seisoen van ’n roetsterretjie (manu tara) op die eiland Motu Nui te gaan haal, daarmee terug te swem na Rapa Nui en die krans van Rano Kau na die hooggeleë dorpie Orongo uit te klim. In die Rapa Nui-mitologie was die godheid Makemake die hoofgod van die voëlmankultus. Die drie ander gode was Hawa-tuu-take-take (die hoof van die eiers, ’n manlike god); sy vrou, Vie Hoa; en nog ’n vroulike god met die naam Vie Kanatea. Elk van dié vier het ook ’n dienskneg-god gehad wat met hom/haar verbind is. Die naam van al agt gode sou deur deelnemers gedreunsing word tydens die voorbereidingsrituele vir die eierwedstryd. Die deelnemers, almal mans van aansien, is onthul in drome van ivi-attuas, of profete (mans of vroue).